ڕیال مەدرید بەر لە یاری پاریس هەواڵێکی ناخۆشی بە هاندەرانی دا – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/ڕیال مەدرید بەر لە یاری پاریس هەواڵێکی ناخۆشی بە هاندەرانی دا\nڕیال مەدرید بەر لە یاری پاریس هەواڵێکی ناخۆشی بە هاندەرانی دا\nبەر لە چەند ڕۆژێک لە یارییە چارەنووسسازەکەی قۆناغی 16 ی چامپیۆنزلیگدا، ڕۆژنامەیەکی مەدریدی هەواڵێکی ناخۆشی بە هاندەرانی یانەی شاهانە گەیاند.\nڕۆژنامەی (ماڕکا)ی مەدریدی لە هەواڵێکدا ئاماژەی کردوە کە هیچ نیشانەیەک لەسەر چاکبوونەوەی هەر یەکە لە لۆکا مۆدڕیچ و تۆنی کڕۆس بەدەر نەکەوتوە تا هیوایەکیان هەبێت بۆ ئەوەی بەشداری یارییەکەی پاریس سان جێرمان بکەن، بە پێی هەواڵەکە بەشداری نەکردنی ئەو دوو یاریزانە لە مەشقەکانی ڕیاڵ مەدرید زیاتر هیوای یاری کردنیان بەرانبەر پاریس کەمتر دەکاتەوە، لە کاتێکدا ماڕسیلۆ گەڕاوەتەوە و بارودۆخی بەرەو باشتر دەڕوات و ئەگەری هەیە لە یاری ئەمڕۆی خیتاڤی بۆ ماوەیەکی کورت بەشداری بکات.\nلە درێژەی هەواڵەکەی ماڕکا هاتوە کە بەشداری نەکردنی ئەو دوو یاریزانە لە مەشقەکانی ئەمڕۆش ئەوە دەگەیەنێت کە زۆر قورس دەبێت بتوانن بۆ یاری پاریس ئامادە بن بەمەش زێدان پێویستە شوێنگرەوەی ئەو دوو یاریزانە دیاری بکات، بەمەش دەتوانێت بژاردن لە نێوان ئیسکۆ و سیبالۆس و کۆڤاسیچ و ئاسنسیۆ بکات، لە کاتێکدا کاسیمێرۆ هیچ کێشەیەکی نییە.\nئاشکرایە کە یاری پاریس سان جێرمان و ریاڵ مەدرید رۆژی 6-3 لە پاریس ئەنجام دەدرێت و یاری یەکەمیش بە ئەنجامی 3-1 بۆ بەرژەوەندی یانە ئیسپانییەکە کۆتایی پێ هات.\nڕیال مەدرید، پێکان


دۆسێ – پەڕە 23 – Knwe.org\nسەرەکی » دۆسێ (پەڕە 23)\nسەرۆكی توركیا: ئیدلیب وێران دەبێت\n12/09/2019\tدۆسێ, ره‌وته‌كان\nرەجەب تەیب ئەردۆغان، سەرۆكی توركیا پێیوایە، وردە وردە ئیدلیب رووبەڕووی وێرانكاری تەواوەتی دەبێتەوە و لەناو دەچێت، ئەمەش لەكاتێكدایە كە توركیا هەوڵەكانی بۆ دەركردنی ئاوارەكانی سوریا لە وڵاتەكەی خستووەتەگەڕ و لەم ماوەیەدا تەنیا لە ئیستەنبوڵ، 40 هەزار ئاوارەی سوری دەركرد. ئەردۆغان لە كۆنفرانسێكی رۆژنامەوانیدا لەدوای كۆبونەیەكی دوو قۆڵی لەگەڵ سەرۆكی چیك رایگەیاندبوو» خەریكە ئیدلیب، وەك حەلەب وردە وردە بەرەو لەناووچون دەچێت، ...\nهاوكاتە لەگەڵ تەنگژەكانی خۆرهەڵاتی ناوەڕاست\nئەمریكا بەنیازە لەگەڵ 10 وڵاتی باشوور و خۆرهەڵاتی ئاسیا، گەورەترین مانۆڕی سەربازی ئەنجام بدات. لەگەڵ پەرەسەندن و بەردەوامی تەنگژەكان لەخۆر هەڵاتی ناوەڕاست، ئەمریكا بەنیازە لەگەڵ چەند وڵاتێكی ئاسیایی یەكێك لە گەورەترین مانۆڕە سەربازییەكان ئەنجامبدات، كە تێیدا 8 كەشتی جەنگی و 4 فڕۆكەی بۆمبهاوێژ و هەزار سەربازی ئەمریكایی و 10 وڵاتی باشورو و خۆرهەڵاتی ئاسیا، بەشداریی دەكەن و مانۆڕەكەش لە بنكەی ...\nعیراق وڵاتی بێسەروشوێنكراوان\nئیدریس جەبار تادوێنێ لە زۆنگاوەكانی حوێزە و جەنگی كەنداو، دواتر بەدەستی تیمەكانی مەرگ لە سەردەمی ئاژاوەی تایەفەگەریی، پاشان لەسەردەستی گروپە توندڕەوەكانی قاعیدە و داعش كە جیهادی ئەفغانستانیان بۆ عیراق گواستبووەوە. چیرۆكی بێسەروشوێنكراوەكان و ونبوان لە عیراق، چیرۆكێكی دوورودرێژ و بێ كۆتایە، چیرۆكێك كە بۆ كەسوكاریی قوربانییەكان، كتومت لەو سەرابە دەچێت كە لە بیابانەكاندا دەركەوێت و نابێتە مایەی هیوایەكی راستەقینەوە و ...\nحەشدی شەعبی هەڕەشەی تۆڵەسەندنەوە لە ئیسرائیل دەكات\n10/09/2019\tدۆسێ, ره‌وته‌كان\nلەبەرانبەر هێرشەكانی ئەم دواییەی سەر بارەگا و جبەخانەكانی حەشدی شەعبی لەچەند ناوچەیەكی عیراق كە ئیسرائیل بە ئەنجامدانی تۆمەتباركرا، لایەنە جیاجیاكانی حەشدی هەڕەشەی تۆڵەكردنەوە لە دەوڵەتی عیبری دەكەن و فەرماندەیەكی حەشدی شەعبیش دەڵێت، دەستمان دەگاتە تەلئەبیب و تۆڵەی خۆمان دەكەینەوە. ئەبو مەهدی موهەندیس: بێدەنگ نابین جێگری سەرۆكی دەستەی حەشدی شەعبی لە عیراق رایدەگەیەنێت، بێدەنگ نابن لە بەرامبەر بە ئامانجگرتنی بارەگاكانیان. ئەبومەهدی ...\nعیراق سكاڵا لە دژی ئیسرائیل بەرزدەكاتەوە\nدوای ئەوەی سەرۆك وەزیرانی ئیسرائیل چەند جارێك بەشێوەیەكی ناڕاستەوخۆ دانی بەوەدانا كە بۆردومانی سەر بارەگا و جبەخانەكانی حەشدی شەعبی لە عیراق لەلایەن ئەوانەوە ئەنجامدراوە، ئاماژە بەو ئامادەكارییانە دەكرێت كە لەلایەن حكومەتی عیراقەوە دەكرێن، تا سكاڵای یاسایی لە دژی تەلئەبیب لە نەتەوە یەكگرتووەكان بەرزبكرێتەوە، دامەزراوەیەكی ئیسرائیلیش هۆشداریی دەداتە سەركردە سیاسی و سەربازییەكانی وڵاتەكەی لەڕووی فراوانكردنی بەرەی رووبەڕبوونەوە و گەیشتن بە گۆڕەپانی ...\nخاچی سوور: عیراق زۆرترین بێسەروشوێنكراوی تێدایە\nنوسینگەی سەرۆكی ئەنجومەنی وەزیرانی عیراق و لیژنەی نێونەتەوەیی خاچی سور پرسی بێسەروشوێن و خێزانەكانیان لە عیراقدا تاوتوێ دەكەن، خاچی سور پێیوایە، عیراق یەكێكە لەو وڵاتانەی زۆرترین ژمارەی بێسەروشوێنەكان لەخۆدەگرێت، بە جۆرێك كە هەر خێزانێكی عیراقی، كەسێكی بێسەروشوێنی بەردەكەوێت. بە بۆنەی رۆژی جیهانی ونبوان و بێسەروشوێنكەكان، نوسینگەی سەرۆكی ئەنجومەنی وەزیرانی عیراق و لیژنەی نێودەوڵەتی خاچی سور لە 30ی ئابی 2019، مەراسیمێكیان ...\n10/09/2019\tدۆسێ, مانشێت\n*حكومەتی هەرێم و ناوەڕۆكی رێكەوتنەكان و بەرنامەی حكومەت و شـــــەراكــەتـــــــی راسـتەقینە *لیستی هاوبەشی كوردستانییەكان لە ناوچە دابڕێنراوەكان *رەوشی عیراق و پەیوەندییەكانی هەرێم و بەغدا *كۆنگرەی نوێبوونەوە و ئەركەكانی یەكێتی بۆ ئایندە لە وەرزی نوێی بەرنامە و کاری خۆیدا و بۆ رۆشنایی خستنە سەر رووداوو پێشهاتە ناوخۆییەکانی یەکێتی و کوردستان و ئیقلیمی و جیهانییەکان و بۆ ئاکتیڤکردنی کارەکانی بەشی سۆشیال میدیاکەی، ...\nوەرگێڕانی: یونس قادر به‌شی سێیه‌م «5» هێمای سەركەتن زۆرجار خەڵك پرسیارم لێدەكەن لەبارەی نهێنی ئاماژە سەیرەكەی دەستەمەوە كە پێی ناسراوم و بەكاری دەهێنم لە ساتەكانی سەركەوتن و بردنەوەی كەسیی خۆمدا، بۆ نمونە لە كاتی پێشبركێكانی ئەسپسواری درێژخایەندا. لە جیاتی دوو پەنجە بە شێوە نەریتیەكەی v بۆ سەركەوتن (Victory)، پەنجە گەورە، پەنجەی شایەتمان و پەنجەی ناوەڕاست بەیەكەوە بەرزدەكەمەوە، بەشێوەی سڵاوێك بە ...\nمافناس بارام ئیبراهیم ئەم بابەتە توێژینەوەیەکی زانستی بارام ئیبراهیم-ە کە پێشکەش بە کۆلێژی یاسای زانکۆی جیهان کراوە، کوردستانی نوێ بە باشی زانی بە زنجیرە بڵاوی بکاتەوە. بەشی پێنجەم سیێه‌م : ڕاپرسی سیاسی بریتیه‌له‌و ڕاپرسییه‌ی كه تێدا داواده‌كرێت له ده‌نگده‌ران بڕیاربده‌ن بۆچاره‌سه‌ركردنی پرسێكی گرنگ كه ڕای جیای دروستكردووه‌و ناكه‌وێته ژێرچاره‌سه‌رێكی یاسای گشتی بۆ چاره‌سه‌ركردن. زۆرێك له‌ده‌ستوره‌كان به‌م جۆره  ڕاپرسی یان ...\nئەم بابەتە دەقی توێژینەوەیەکی ئەکادیمییە سەبارەت بە چەمکی کوردایەتی کە لێکۆڵەر و توێژەر ویلیەم گۆرلەی لە زانکۆی مۆناش، کۆڵفیڵدی خۆرهەڵات، ئوسترالیا نووسیوێتی و هاوکارمان محەمەد حەمەساڵح تۆفیق لە زمانی ئینگلیزییەوە وەریگێڕاوەتە سەر زمانی کوردی و کوردستانی نوێ-ش وەک بابەتێکی بەپێز بەچەند ئەڵقەیەک بڵاوی دەکاتەوە، بەوپێیەی کە ئاماژەیەکی روونە بۆ زاڵبوونی هەستی نەتەوەیی کوردە بەسەر کورددا وەک نەتەوەیەک کە سەرباری سەپاندنی ...\nلاپەرە 23 لە 98« سەرەتا...1020«2122232425\t»\t304050...کۆتا »


“بزووتنەوەی گۆڕان پاڵپشتی لە تێپەڕاندنی پڕۆژە یاسای چاكسازی دەكات” – تۆڕی میدیایی خەڵک\n“بزووتنەوەی گۆڕان پاڵپشتی لە تێپەڕاندنی پڕۆژە یاسای چاكسازی دەكات”\n2019/12/18 - 12:22 AM\nبزووتنەوەی گۆڕان پاڵپشتی لە تێپەڕاندنی پڕۆژە یاسای چاكسازی دەكات كە لە پەرلەمانی كوردستان خوێندنەوەی یەكەمی بۆ كراوە، ئەمڕۆ لە پیرمام خانەی ڕاپەڕاندنی بزووتنەوەی گۆڕان لەگەڵ مەكتەبی سیاسی پارتی كۆبووەوە. وتەبێژی پارتی دیموكراتی كوردستان ڕایگەیاند، كۆمەڵێك ڕووداوی گرنگ لە ناوچەكەدا هەن تیشیكیان خرانەسەر.\nلەوبارەیەوە، مەحمود محەمەد وتەبێژی پارتی دیموكراتی كوردستان ڕایگەیاند، ئاڵۆزییەكانی ئێستا هەم مەترسی و هەم دەرفەتی تێدایە، دەبێت بەرژەوەندی خەڵكی كوردستان بپارێزرێت.\nوتەبێژی پارتی وتیشی، پارتی توانی لە كۆبوونەوەكەدا نیگەرانییەكانی بزووتنەوەی گۆڕان بڕەوێنێتەوە، پێكەوە لەسەر كارە ھاوبەشەكانی بەردەوام بن، جگە لەوەی كە ھەردوولا یەكدەنگ بوون لەم قۆناغەی ئێستای عيراقدا كورد لیستێكی ھاوپەیمانی لە بەغدا ھەبێت، ئاشكراشیكرد، لە ھەنگاوەكانی كۆتایی پێكھێنانی ھاوپەیمانی كوردستانیی نزیك بوونەتەوە.\nلەسەر پڕكردنەوەی ئەو پۆستانەی خوار وەزارەتەكانی حكومەت كە تا ئێستا پڕ نەكراونەتەوە، وتەبێژی پارتی دیموكراتی كوردستان ئەوەیخستەڕوو، ھەندێك لەو پۆستانە پەیوەندی بە لایەنی سێیەمەوە ھەیە كە یەكێتیی نیشتمانیی كوردستانە، بۆ ئەمەش چاوەڕێ دەكەن یەكێتی دوای كۆنگرە بەشداربێت لە كۆبوونەوەیەكی سێ قۆڵی بۆ ئەوەی دوا بڕیار لە بارەی پۆستەكان و پێكھێنانی ھاوپەیمانی كوردستانی لە بەغدا بدەن.\nبزووتنەوەی گۆڕانبەغداپارتی دیموكراتی كوردستانپەرلەمانی كوردستانپیرمامعيراقكۆنگرەمەحمود محەمەدیەكێتیی نیشتمانیی كوردستان\nماڵپەرە ڕەسمییەكانی حكومەتی عیراق هاك كران\nپەیامنێرانی بێ سنوور ئامارێكی مەترسیدار لەبارەی دۆخی ڕۆژنامەوانان ئاشكرادەكات\nژینگە16 خولەک پێش ئێستا


زانکۆلاین بۆ دەرچوانى دوانزه‌ی ئامادەیی کارا کرا - رۆژنامه‌ی خه‌بات\nزانکۆلاین بۆ دەرچوانى دوانزه‌ی ئامادەیی کارا کرا\nله ئه‌یلول 30, 2021\nپرۆسه‌ی وه‌رگرتنی ده‌رچووانی پۆلی دوانزه‌ی ئاماده‌یی له زانكۆ و پەیمانگاكانی هه‌رێمی كوردستان دەستپێدەکات.\nلە ئەمڕۆوە پێنجشەمە ڕێکەوتى (2021/9/30) لە كاتژمێر (12)ى نیوەڕۆوە، زانكۆلاین بۆ ماوەى (10) رۆژ بۆ دەرچووانى دوانزەى ئامادەیى کەوتە كار.\nوەزارەتى خوێندنى باڵا و توێژینەوەى زانستى ڕایدەگەیەنێت، لە ئەمڕۆوە ڕۆژى پێنجشەمە كه ده‌كاته ڕێكه‌وتی (2021/9/30) لە كاتژمێر (12)ی نیوەڕۆوە وێبسایتی (www.regayzanko.com) بۆ دەرچوانی دوانزەی ئامادەیی، تا كاتژمێر (12)ى شەوى ڕۆژى (2021/10/9) واتە بۆ ماوەى (10) ڕۆژ کارا دەبێت، به‌وه‌ش ده‌رچوانی پۆلی (12)ی ئاماده‌یی لەو ماویە ده‌توانن فۆرمی وه‌رگرتن له زانكۆ و په‌یمانگه‌كان پڕبكه‌نه‌وه‌و پێشكه‌شی بكه‌ن، هه‌روه‌ك ده‌رچوان ده‌بێ بەبەكارهێنانی هەمان ناوى بەکارهێنەرو وشەى تێپەڕ (یوزەرنەیم و پاسۆرد) كە پێشتر له خوێندنگەکانیان وه‌ریانگرتۆته‌وه فۆرمی وه‌رگرتن پڕبكه‌نه‌وه.\nسەبارەت بەژمارەى دەرچووانى پۆلی دوانزەى ئامادەیى کە ناوەکانیان لە وەزارەتى پەروەردە بۆ وەزارەتى خوێندنى باڵا و توێژینەوەى زانستى ڕەوانە کراوە بریتیە لە: (63325) دەرچوو.\nبابه‌تی پێشوو رۆژنامه‌ی خه‌بات 30-09-2021 ژماره 6207\nبابه‌تی دواتر مەحموود محەمەد: ھەر حزب و کاندیدێک توێشووی پڕ بێت پڕناداتە کەس.. بە ئومێدەوە لە ئایندە دەڕوانین


👫 بێدار زنی نۆیسە (ژیان ناۆمە)\n📅 زمان اضافه کردن Jul 24 2018 9:50AM\n👁 اێ بەخشە 1,381 گل سئرکریائە(دێینە)\nبێدار شاعیرێکی ناوداری ناوچەی گەرمەسێر و کوردستان [ فرەتر(ویشتر)... 👁] ✖ ✖ 0 0 ✔ 99% ✍ هـ.ب. 24-7-2018 9:50:50\n👫 حەسیب ساڵح حەبیب زنی نۆیسە (ژیان ناۆمە)\n📅 زمان اضافه کردن Jun 24 2018 3:26PM\n👁 اێ بەخشە 2,439 گل سئرکریائە(دێینە)\nئەندازیار و بەڵێندەرێکی زیرەک و ناوداری کورد بوو [ فرەتر(ویشتر)... 👁] ✖ ✖ 4 0 ✔ 99% ✍ هـ.ب. 24-6-2018 15:26:52\n👫 خەلیل خەیاڵی مۆتەکی - خلیل خیالی مطکی زنی نۆیسە (ژیان ناۆمە)\n📅 زمان اضافه کردن May 12 2017 10:17AM\nخەلیل خەیاڵی یەکێکە لەو کەسایەتییە ناودارانەی کورد [ فرەتر(ویشتر)... 👁] ✖ ✖ 2 0 ✔ 99% ✍ هـ.ب. 12-5-2017 10:17:19\n👫 ساڵح حەیدەری زنی نۆیسە (ژیان ناۆمە)\n📅 زمان اضافه کردن Dec 21 2013 5:08PM\n👁 اێ بەخشە 5,376 گل سئرکریائە(دێینە)\nبنەماڵەی حەیدەری بنەماڵەیەکی دیار و هەڵکەوتووی کور [ فرەتر(ویشتر)... 👁] ✖ ✖ 1 8 ✔ 99% ✍ هـ.ب. 21-12-2013 17:08:47\n👫 سەعید سدقی کابان - سەعید کابان زنی نۆیسە (ژیان ناۆمە)\n📅 زمان اضافه کردن Jul 24 2018 10:14AM\n👁 اێ بەخشە 2,524 گل سئرکریائە(دێینە)\nمامۆستا سەعید سدقی کابان کەسایەتییەکی گەورەی پەروە [ فرەتر(ویشتر)... 👁] ✖ ✖ 0 1 ✔ 99% ✍ هـ.ب. 24-7-2018 10:14:50\n👫 شێخ حەسەن عەواڵانی زنی نۆیسە (ژیان ناۆمە)\n📅 زمان اضافه کردن Oct 23 2018 2:00PM\n👁 اێ بەخشە 51,071 گل سئرکریائە(دێینە)\nشێخ حەسەن عەواڵانی شاعیرێکی دیارو نیشتمانپەوەری کو [ فرەتر(ویشتر)... 👁] ✖ ✖ 1 3 ✔ 99% ✍ هـ.ب. 23-10-2018 14:00:38\n👫 عەباس ئەلبەدری زنی نۆیسە (ژیان ناۆمە)\n📅 زمان اضافه کردن Jan 13 2019 9:42AM\nعەباس ئەلبەدری ناوێکی دیارو پرشنگدارە لەجیهانی رۆژ [ فرەتر(ویشتر)... 👁] ✖ ✖ 0 1 ✔ 99% ✍ هـ.ب. 13-1-2019 9:42:08\n👫 عەبدولواحید نوری زنی نۆیسە (ژیان ناۆمە)\n📅 زمان اضافه کردن Dec 4 2014 8:01PM\n👁 اێ بەخشە 6,607 گل سئرکریائە(دێینە)\nعەبدولواحید مەجید سەعید ناوی تەواوی ئەم روناکبیرەی [ فرەتر(ویشتر)... 👁] ✖ ✖ 0 5 ✔ 99% ✍ هـ.ب. 4-12-2014 20:01:02\n👫 عەلی کەمال باپیر ئاغا (کەمالی - مامە) زنی نۆیسە (ژیان ناۆمە)\n📅 زمان اضافه کردن Mar 2 2013 3:16PM\n👁 اێ بەخشە 16,710 گل سئرکریائە(دێینە)\nعەلی کەمال باپیر ئاغا جوامێر ئاغا کە نازناوی شاعیر [ فرەتر(ویشتر)... 👁] ✖ ✖ 1 6 ✔ 99% ✍ هـ.ب. 2-3-2013 15:16:26\n| زمان دؤرسکردن وەڵگە(پەڕە): 2,278 ثانیه(اێس)


ڕێگە بە بەڕێوەچونی جەژنی نەتەوەیی نەوڕۆژ لە بیجاڕ نەدرا | Roji Kurd ڕۆژی کورد\nHome کوردستان ڕۆژهه‌ڵات ڕێگە بە بەڕێوەچونی جەژنی نەتەوەیی نەوڕۆژ لە بیجاڕ نەدرا\nڕێگە بە بەڕێوەچونی جەژنی نەتەوەیی نەوڕۆژ لە بیجاڕ نەدرا\nسەرەڕای ئەوەی کە کەسایەتیی ناسراو و چالاکانی مەدەنیی شاری بیجاڕ، داوای بەڕیوەچوونی فەرمیی جەژنی نەتەوەیی نەرۆزیان لە بەرپرسانی ئەو شارە کردووە، داواکاریەکەیان تا ئێستاش بێ ئەنجام و وڵام ماوەتەوە.\nڕۆژی کورد: سەرەڕای ئەوەئ کە لە ماوەی چەند ڕۆژی ڕابردوودا، بۆ جاری چەندەم و بە شێوەیەکی فەرمی، لەلایەن؛چەن کەس لە دڵسۆز و نیشتیمانپەروەرەکانی شاری بیجاڕ، وەداوای ئیزنی بەڕێوەچوونی جەژنی نەتەوەیی نەورۆزیان لەبەرپرسانی شار کردووە، تا ئێستاش بەرپرسانی شارەکە، ئەو داواکاریەیان پشت گوێ خستووە و وڵامیان نەداوەتەوە.\nهەربۆیە چالاکانی شار داوایان لە هاووڵاتیان کردووە کە خۆیان و بەپێی حەز و ویستی خۆیان ئەو بۆنە نەتەوەییە بەرێوە ببەن.\nچالاکانی مەدەنیی شاری کوردستانیی بیجاڕ، داوایان لە سەرجەم هاونیشتمانیانی ئەو باژێڕە کردووە بەشداری لەو بۆنە نەتەوەییەدا بکەن.\nکۆماری ئیسلامیی ئێران، ئەمساڵ زیاتر لە ساڵانی ڕابردوو، کۆسپی خستووەتە بەردەم سازبوون و بەڕێوەچوونی جەژنی نەتەوەیی نەوڕۆژ کە ئەوەش دەگەڕێتەوە بۆ سەر داواکاریی هاوکات و هاواهەنگی حیزبە کوردیەکانی دژبەری ڕژیم بۆ بەڕێوەچوونی ئەو جەشنە.\nلە جەشنی نەوڕۆژی ئەمساڵدا، لە زۆربەی شار و شارۆچکە و گوندەکانی کوردستان، ئاڵای تورکیە و وێنەی ئەردۆغان ئاگری تێبەردراوە و درووشم بە دژی ڕژیمی ئێرانیش دراوە.\nلەو ناوەدا، لە ماوەی دوو ڕۆژی ڕابردوودا، شارەدێی “نێ” سەر بە باژێڕی مەریوان لە پارێزگای سنە، کەوتووەتە بەر هێرشی هێزەکانی ڕژیم و تەنانەت گازی فرمێسک ڕێژیان بە دژی بەشداربووانی ئەو جەژنە نەتەوەییە بەکارهێناوە.\nلە هەمبەردا خەڵکی شارەدێی نێ کە بە نیشتمانپەروەرترین شوێنی هەموو کوردستان ناسراوە، جەژنی نەورۆزیان بە سروودی شۆڕشگێڕی و بە هەبوونی سەدان ئاڵای کوردستان، جەژن گرت و بەڕێوەیان برد،\nPrevious articleدەقی واڵاتر و چەن پەراوێزێک\nNext articleبە هۆی بوردومانی فڕۆکەکانی رژیمی تورکیە ٣ پێشمەرگە شەهید بوون.


به‌غدا به‌كامێرای چاودێری ته‌نراوه | نیقاش\nبه‌غدا به‌كامێرای چاودێری ته‌نراوه\nبه‌م دواییه به‌شێوه‌یه‌كی به‌ربڵاو كامێرای چاودێری له‌دوكان‌و بازاڕه‌كانی به‌غدا پایته‌خت بڵاوبووه‌ته‌وه،…\n28.08.2014 | به‌غدا\nResults of a car bomb in Baghdad.\nله‌ماوه‌ی كه‌متر له‌هه‌فته‌یه‌كدا سێ ته‌قینه‌وه له‌رێی ئۆتۆمبێله‌وه له‌ناوچه‌ی كه‌راده‌ی ناوه‌ندی به‌غدا ئه‌نجامدران كه گه‌ڕه‌كێكی به‌ناوبانگی به‌غدایه‌و شیعه‌و سوننه‌و كوردی تێدا ده‌ژین‌و باره‌گای چه‌ندین هێزی سیاسی تیا كۆبووه‌ته‌وه.\nدوای ئه‌م ته‌قینه‌وانه كه بازاڕی سه‌ره‌كی كه‌راده‌ی گرته‌وه، حكومه‌ت بڕیاریدا ئه‌و شاڕێیه بۆ چه‌ند رۆژێك دابخات، پێده‌چێت ئه‌مه‌ش تاكه رێگه‌چاره‌ی ده‌سه‌ڵاتداران بێت بۆ رووبه‌رووبوونه‌وه‌ی توندوتیژی، به‌ڵام ئه‌م رێوشوێنه ناڕه‌زایی زۆری خه‌ڵكی لێكه‌وته‌وه‌و به‌هۆیه حكومه‌ت بڕیاریدا شه‌قامه‌كه بكاته‌وه، به‌ڵام به‌یه‌ك ئاراسته، له‌كاتێكدا جاران دوو ئاراسته بوو.\nته‌قینه‌وه‌كه زیانی گه‌وره‌ی گه‌یانده دوكانی باسم ئیبراهیم كه له‌سه‌ر ئه‌و شه‌قامه جل‌و به‌رگ ده‌فرۆشێت، ئێستا دوو رۆژه له‌نۆژه‌نكردنه‌وه‌ی دووكانه‌كه بووه‌ته‌وه، به‌ڵام ئه‌مجاره كامێرایی چاودێری داناوه هه‌م بۆ ده‌رگای دوكانه‌كه‌یی‌و هه‌م بۆ شه‌قامه‌كه‌ش.\nباسم به"نیقاش"ی وت "بۆ ئه‌وه كامێرام داناوه كه چاودێری جموجۆڵی خه‌ڵك‌و شه‌قامه‌كه بكه‌م، به‌ڵكو له‌رێیه‌وه ئه‌و گومانلێكراوانه بدۆزینه‌وه كه ئۆتۆمبێله‌كان ده‌ته‌قێننه‌وه، ئه‌مه جگه له‌وه‌ی تیرۆریسته‌كه كاتێك كامێراكه ده‌بینێت سڵ ده‌كاته‌وه‌و ره‌نگه كاره‌كه‌ی ئه‌نجام نه‌دات، چونكه ده‌زانێ ئاشكرا ده‌بێت".\nباسم تاكه كه‌س نییه كه بڕیاری داوه كامێرا دابنێت، به‌ڵكو خاوه‌نی زۆربه‌ی دوكانه‌كانی بازاڕه سه‌ره‌كییه‌كانی پایته‌خت به‌تایبه‌تی له‌ناوچه‌كانی كه‌راده‌و مه‌نسورو به‌غداد جه‌دیده‌و به‌یاع‌و سه‌یدییه هه‌مان كاریان كردووه.\nله‌سه‌ر یوتیوب به‌ده‌یان ڤیدیۆی ئه‌و ته‌قینه‌وانه بڵاوكراونه‌ته‌وه كه له‌نزیك دوكان‌و بازاڕه‌كانی به‌غدا ئه‌نجامدراون، هه‌موو ئه‌مانه‌ش له‌رێی كامێرای چاودێرییه‌وه وێنه‌گیراون‌و له‌ناو خه‌ڵكیدا بینه‌ری زۆریان هه‌یه.\nله‌هه‌ندێ له‌و دیمه‌نانه‌دا جۆری ئۆتۆمبێله‌كه‌ی كه ده‌ته‌قێته‌وه له‌گه‌ڵ ره‌نگ‌و شێوه‌ی‌و خاوه‌نه‌كه‌یی‌و شێوه‌ی دانانی ده‌رده‌كه‌وێت، ئه‌وه‌ش روونه كه خاوه‌نه‌كه‌ی به‌بیانووی شت كڕینه‌وه داده‌به‌زێت، به‌ڵام دواتر خۆی ده‌دزێته‌وه‌و ئۆتۆمبێله‌كه جێده‌هێڵێت.\nهه‌ندێ له‌ڤیدیۆكانی تریش له‌رووی وێنه‌گرتنه‌وه روون نین‌و ژماره‌ی ئۆتۆمبێله‌كه ده‌رنه‌كه‌وتووه له‌گه‌ڵ ئه‌و كه‌سه‌ی رایده‌گرێت، بۆیه پێویستیان به‌شاره‌زایانی به‌ڵگه‌ی تاوان هه‌یه بۆ دۆزینه‌وه‌ی.\nبه‌هۆی زۆری خواسته‌وه دوكانی فرۆشتنی كامێرای چاودێری به‌شێوه‌یه‌كی به‌ربڵاو له‌به‌غدا بونیان هه‌یه، به‌تایبه‌تی له‌بازاڕی "هرج" له‌ناوه‌ندی پایته‌خت، ئه‌و دوكانانه ده‌یان كامێرایان نمایش كردووه‌و جۆرو نرخه‌كانیان له‌سه‌ر نوسیوه.\nكامیل ئالوسی كه خاوه‌نی دوكانی فرۆشتنی كامێرای چاودێرییه به"نیقاش"ی راگه‌یاند له‌چه‌ند هه‌فته‌ی رابردوودا خه‌ڵكێكی زۆر كامێرایی چاودێری ده‌كڕن، له‌كاتێكدا جاران ته‌نها فه‌رمانگه حكومییه‌كان داوایان ده‌كرد.\nهه‌روه‌ها ده‌ڵێت "جۆری كامێره‌كان جیاوازن به‌پێی ئاستی بینین‌و كوالێتیان، له 50 دۆلاره‌وه ده‌ست پێده‌كات بۆ 1500 دۆلار، ده‌توانرێت له‌ئینته‌رنێتیش ببه‌سترێن بۆ ئه‌وه‌ی خاوه‌نه‌كه‌ی له‌ماڵه‌وه چاودێری دوكانه‌كه‌ی بكات".\nیه‌كێك له‌و گرتانه‌ی له‌ئینته‌رنێت بڵاوبووه‌ته‌وه به‌روونی ئه‌وه‌ی تیا ده‌رده‌كه‌وێت كه چۆن كه‌سێك له‌نزیك شۆسته‌ی شه‌قامێك له‌ناوچه‌ی به‌غداد جه‌دیده ئۆتۆمبێله‌كه‌ی جێده‌هێڵێت‌و به‌خێرایی دوور ده‌كه‌وێته‌وه، سیمۆن جه‌رجیس له‌رێی كامێرای دوكانه‌كه‌یه‌وه هه‌ست به‌و جموجۆڵه ده‌كات.\nسیمۆن به"نیقاش"ی وت "كه بینیم هاتمه ده‌ره‌وه‌و هه‌وڵمدا به‌و كه‌سه بگه‌مه‌وه‌و بیگرم، به‌ڵام نه‌متوانی، بۆیه خاوه‌نی هه‌موو دوكانه‌كانم ئاگاداركرده‌وه كه دوور بكه‌ونه‌وه، چونكه ئه‌و ئۆتۆمبێله گومانلێكراوه، له‌گه‌ڵ ئه‌وه‌شدا په‌یوه‌ندیم به‌پۆلیسه‌وه كرد، به‌ڵام ئه‌وه‌نده دره‌نگ گه‌یشتن ئۆتۆمبێله‌كه ته‌قییه‌وه، خۆشبه‌ختانه ته‌نها زیانی ماڵی به‌دواوه بوو".\nئه‌وه‌ی سیمۆنی توڕه‌كردووه ئه‌وه‌یه پۆلیس گرنگی نه‌داوه به‌ڤیدیۆكه‌و ده‌ڵێت "پێشبینم ده‌كرد له‌فه‌رمانگه‌ی به‌ڵگه‌ی تاوانه‌وه بێت بۆ ئه‌وه‌ی له‌رێی كامێراكه‌وه تاوانباره‌كه بدۆزنه‌وه كه به‌روونی ده‌ركه‌وتووه، به‌ڵام به‌داخه‌وه سه‌ره‌ڕای ئه‌وه‌ی له‌بوونی ڤیدیۆكه ئاگادارم كردنه‌وه گوێیان پێنه‌دا".\nسه‌فا مه‌حمود كه نه‌قیبێكی پۆلیسه له‌مڕووه‌وه به"نیقاش"ی وت "هه‌ندێ له‌و ڤیدیۆیانه‌ی له‌خاوه‌ن دوكانه‌كان وه‌ریده‌گرین به‌كه‌ڵك نایه‌ن، چونكه كامێراكان خراپن‌و وێنه‌یان روون نییه، به‌ڵام به‌شێوه‌یه‌كی گشتی سودیان هه‌یه".\nبه‌قسه‌ی نه‌قیب سه‌فا زۆربه‌ی ئه‌و ته‌قینه‌وانه‌ی له‌سه‌ره‌تای ئه‌مساڵه‌وه له‌به‌غدا روویانداوه بكه‌ره‌كانیان خۆكوژ نه‌بووه، به‌ڵكو كه‌سانی ئاسایی ئۆتۆمبێله‌كه‌یان جێهێشتووه‌و دواتر ته‌قاندویانه‌ته‌وه، به‌پێی دیمه‌نی ناو كامێراكانیش بكه‌ره‌كان كه‌سانی پۆشته‌و كه‌شخه‌ن‌و به‌ئاسانی خه‌ڵك هه‌ستیان پێناكات.\nئه‌نجومه‌نی پارێزگای به‌غدا دڵخۆشه به‌وه‌ی هۆشیاری خه‌ڵك زیادبووه بۆ چاودێریكردنی دوكان‌و ته‌نانه‌ت هه‌ندێ له‌ماڵه‌كانیش، له‌مڕووه‌وه محه‌مه‌د روبێعی ئه‌ندامی ئه‌نجومه‌نی پارێزگای به‌غدا به"نیقاش"ی وت "بوونی كامێرای چاودێری گرنگه‌و ئێمه هانیان ده‌ده‌ین بۆ دانانی".\nهه‌روه‌ها ده‌ڵێت "خه‌ریكی گه‌ڵاڵه‌كردنی پرۆژه‌یه‌كین بۆ ئه‌وه‌ی خاوه‌نی سه‌رجه‌م دوكانه‌كان ناچار بكه‌ین كامێرایی چاودێری دابنێن، هه‌روه‌ك ئه‌نجومه‌نی پارێزگا ده‌یه‌وێت زیاتر له 10 هه‌زار كامێرای چاودێری له‌شه‌قام‌و كۆڵانه‌كان دابنێت، ئه‌مه‌ش له‌وڵاتانی ئه‌روپی هاوشێوه‌ی زۆره".\nله‌لای خۆیه‌وه عه‌مار شه‌ریفی عه‌قیدی خانه‌نشین به"نیقاش"ی وت "كامێرای چاودێری رۆڵی گه‌وره‌ی هه‌یه له‌كه‌مكردنه‌وه‌ی ته‌قینه‌وه‌و توندوتیژی، چونكه به‌رده‌وام چاودێری رێوبانه‌كان ده‌كات كه ئه‌مه‌ش به‌پۆلیس ناكرێت".\nهه‌روه‌ها ده‌ڵێت "دانانی تاكه كامێرایه‌ك له‌سه‌ر شه‌قامێك، شوێنی خاڵێكی پشكنین ده‌گرێته‌وه كه پێنج پۆلیسی لێوه‌ستاوه، چونكه پۆلیسه‌كان له‌كاتی وه‌ستانیان ماندوو ده‌بن‌و ره‌نگه به‌باشی كاره‌كه‌ی خۆیان نه‌كه‌ن، ئه‌مه جگه له‌وه‌ی قه‌ره‌باڵغی دروست ده‌كه‌ن، به‌ڵام كامێرای چاودێری ماندوو نابێت‌و كاری خۆی ده‌كات، هه‌روه‌ها ده‌توانرێت بۆ رێكخستنی هاتوچۆ دابنرێت یان بۆ ماڵان به‌مه‌به‌ستی كه‌مكردنه‌وه‌ی دزی".


ڕقی پیرۆزی دوو شەهیدی یەک خێزان (شەهید ڕەسووڵ عەزیزی) – KDPmedia\nHomeدیمانەڕقی پیرۆزی دوو شەهیدی یەک خێزان (شەهید ڕەسووڵ عەزیزی)\nلەو کاتەوە حیزبی دێموکراتی کوردستان دامەزراوە، ڕۆلە تێکۆشەرەکانی گەلی کورد بۆ ڕزگاری لە چنگ زوڵم‌و زۆر و بۆ بەربەرەکانی لەگەڵ کۆنەپەرستان خۆیان لە ڕیزی ئەو حیزبە‌دا دیتۆتەوە و بۆ خەبات دژی داگیرکەرانی کوردستان قۆلیان هەڵمالیوە و گیانی خۆیان بۆ نەتەوەکەیان داناوە، بۆ ئەوەی نەتەوەکەیان بە ئازادی بژی.\nلە نێو ئەو تێکۆشەرە خەباتکارانە‌دا زۆریان بنەماڵەکانیان لەگەڵ دروست‌بوونی حیزبی دێموکراتی کوردستان بەردەوام لە خەبات و تێکۆشانی سیاسیدا بوون، لە کوێرەوەرییەکان، هەوراز و نشێوەکان و خۆشی و ناخۆشییەکانی ئەم خەباتە شان بەشانی هاتوون. شەهید ڕەسووڵ عەزیزی لەو بنەماڵانەیە کە لە کۆماری کوردستانەوە شانازیی چەکی دیفاع لەخاک و نیشتمانیان پێ براوە و وەک بنەماڵەیەکی نیشتمانپەروەر لە هەموو قۆناغەکانی خەبات ساتێک نەوەستان. لە هەگبەی شاخ و شۆڕشی ئەمجارەدا ڕێز لە فیداکاری و خۆراگریی ئەو نەمرە دەگرین.\nشەهید ڕەسوول عەزیزی ساڵی ١٣٤٢ی هەتاوی لە بنەماڵەیەکی زحمەتکێش و نیشتمانپەروەری گوندی بێورانی ناوچەی سەردەشت چاوی بە دنیای ڕوون کردەوە، ژیانی منداڵیی ڕەسووڵ وەک هەموو منداڵانی ئەو ناوچەیە تێکەڵاوێک دەبێ لە خۆشی و ناخۆشییەکانی ژیان و ناتوانێ بچێتە قوتابخانە.\nله ساڵه‌کانی منداڵییه‌وه وه‌ک زۆربه‌ی منداڵانی ئه‌و ده‌ڤه‌ره له‌گهڵ یادی پێشه‌وا قازی و کۆماری کوردستان ئاشنا بوون، چونکە باوکی شۆرشگێری پێشمەرگەی کۆماری کۆردستان و خەباتی پڕشکۆی ساڵەکانی ٤٦ و٤٧ بوو، وەفاداریی خۆی بە ڕێبازی کۆمار و حیزبی دێموکرات نیشان دەدا و دەیپارێزێتەوە.\nساڵی ١٣٥٧ لە خۆپێشاندانەکانی شاری سەردەشت بەشداریی کرد. ڕەسووڵ برایەکی بە ناوی حەمەعەزیز پیشمەرگە بوو، بەڵام کاتێک ئاخونده‌کان ده‌ستیان به سه‌ر چاره‌نووسی گه‌لانی ئێران داگرت و وه‌یشوومه‌یان خسته وڵات و به تایبه‌تی یه‌که‌م تیری نه‌گبه‌تیی خۆیان و ڕێژیمه‌که‌یان هاویشته کوردستان، هه‌ر لێی ڕانه‌وه‌ستا و له دوژمن هه‌ستاوه و هات بوو به پێشمه‌رگه و لە هێزی شەهید موعینی ئەوکات سازمان درا. ئەو وێڕای براکەی دیفاعیان لە گەلەکەیان دەکرد و ئازایەتیی ئەو دوو برا پێشمەرگەیە بوو بە ویردی سەر زمانی هاوسەنگەرانیان.\nساڵی ١٣٦٤ی هەتاوی حەمەعەزیزی برای، فەرماندەی دەستەی کاوە مارەغانی بەداخەوە لە شەرێکی قارەمانانە‌دا شەهید بوو. دیتنی شەهیدبوونی براکەی لەو عەمەلیاتە‌دا بوو بە یەکێک لە تاڵترین و ناخۆشترین دیمەنەکانی ژیانی، بەڵام هیچ لە ورە و ئازایەتیی کەم نەکردەوە. شەهیدبوونی براکەی ئەوەی سوورتر کرد لە سەر ڕێبازی پڕ شانازیی هەموو شەهیدانی سوورخەڵاتی گەل و، ئیمان و بڕوای بە ڕێبازی دێموکرات وای کرد بە ڕقێکی پیرۆزەوە درێژە بە خەبات بدا و ئەو ڕووداوە بوو بە سەرەتای وەرچەرخانێکی گەورە لە ژیانی پێشمەرگایەتی ناوبراو‌دا، ببوو بە پیشمەرگەیەکی ئازا و فیداکار و بوێر لە مەیدانی خەبات و بەرخۆداندا.\nشەهید ڕەسوول لە چەندین عەمەلیاتی شۆرشگێرانە و ئازایانەی ناوچەی سەردەشت بەشداری کرد. ئازایەتیی ناوبراو بوو بە هۆی ئەوە لەساڵی ٦٦ وەک سەرپەڵ دیاری بکرێ. ساڵی ٦٧ بەرپرسایەتیی جێگری لکی پێ ئەسپێردرا و سەرئەنجام لە ساڵی ٦٩ وەک فەرماندەری لک دیاری دەکرێ. ئەو ڕۆڵە تێکۆشەرەی نەتەوەکەمان بوو بە نموونەی فەرماندەیەکی لێهاتوو، بەتوانا کە ئیمانێکی قووڵی بە ڕزگاریی گەلەکەی بوو. لە هەموو مەئموورییەتێکی ناوچەی سەردەشتدا بەشداریی چالاکانەی دەکرد. لە مودیرییەتدا تواناکانی خۆی ڕۆژبەرۆژ زیاتر دەردەخست، خوێندن و فێربوون و نووسینی زمانی کوردی لە تایبەتمەندییە هەرە بەرزەکانی ناوبراو بوو.\nبەشداری لە شەڕەکانی ئالانی سەردەشت، چیای نۆڕێ، چیای زەنگەدۆڵ، شەڕەکانی نێوشاری سەردەشت، عەمەلیاتەکانی سەر جادەی سەردەشت-پیرانشار، هەروەها دەستبەسەرداگرتنی پایەگای زێوە و گرتنی پایەگای شەڵماش وەک بەڵگەیەکی زیندوو لە دەفتەری بیرەوەریی ئەو قارەمانە شۆڕشگێرە‌دا بە زیندوویی ماوەتەوە کە فەرماندەریی بەشێک لەو هێرشانەشی لەئەستۆ بووە.\nقارەمانەتیی ڕەسووڵ ئەوەندە بەرچاو بوو کە هەمیشە لەسەنگەری پێشەوەدا شەڕی دەکرد و پیشمەرگەکانی ڕێنوێنی و فەرماندەهی دەکرد، ئەو زۆر تایبەتمەندیی دیکەی هەبوو. لەگەڵ هاوسەنگەرانی ڕووخۆش و بەحەوسەلە، فەرماندەیەکی بەئەخلاق و، لەبەرامبەر دوژمندا بەورێکی هەڵمەتبەر و خۆڕاگر بوو، ڕێزی لە کۆمەڵانی خەڵک دەگرت و زۆر جار دەیگوت “ژیانی ئێمە، ماندوویی ئێمە، فیداکاریی ئیمە، مردنی ئێمە بۆ ژیانی خەڵکە و، بۆ ڕزگاریی وڵات و نەتەوە ژێر دەستەکەمانە”.\nشەوی ١١ی خەرمانانی ساڵی ١٣٧٠ پێشمەرگەکانی هێزی گیارەنگ لە شوێنێک بە ناوی دووپەزە دەکەونە کەمین و پاش شەڕێکی ئازایانە و تێکشکاندنی کەمینی دوژمن بەداخەوە ڕەسووڵ عەزیزی لەگەڵ هاوسەنگەرێکی بەناوی ڕەئووف ئیبراهیم‌زادە کەوتە بەر گوللەی دوژمن و گیانیان پێشکەش بە خاکی نیشتمان کرد.\nکاتێک ڕەسووڵ وەک دووهەمین کوڕی بنەماڵە تێکۆشەرەکەی شەهید دەبێ، هاوسەنگەرانی دەیانەویست هەواڵی شەهیدبوونی بە باوکی بدەن. لە کاتێکدا بێدەنگی باڵی بەسەر ماڵەکەدا کێشابوو، بە باوکی شەهیدیان گوت: “ئەمشەو پێشمەرگەکان لە دووپەزە کەوتوونە کەمین و ڕەسوول بریندارە”. باوکی ڕەسووڵ لە وڵامدا گوتی جەنازەکەی بەجێ ماوە یان هێناوتانەوە؟\nمام‌عەزیز باوکی دوو شەهیدی ڕێگای ڕزگاریی نیشتمان لە حاڵێکدا جارێکی دیکەش جەرگی هەڵقرچابوو، دڵخۆشیی پێشمەرگەکان دەداتەوە و دەڵێ:” ئێوە هەموو کوڕی منن، ئەوەی لەدەستان دێ و دەبێ بیکەن هەر ئەوەیە کە ڕێگای بەر نەدەن و درێژەدەری ئەم خەباتە بن.”


کوردیپێدیا - هەوڵێک بۆ نزیکبوونەوە لە ئیکیگای ڕازی یابانی بۆ تەمەنێکی درێژی بەختەوەرئامێز\n📖 هەوڵێک بۆ نزیکبوونەوە لە ئیکیگای ڕازی یابانی بۆ تەمەنێکی درێژی بەختەوەرئامێز | پۆل: کورتەباس | زمانی بابەت: 🏳 کوردیی ناوەڕاست\nهەوڵێک بۆ نزیکبوونەوە لە ئیکیگای ڕازی یابانی بۆ تەمەنێکی درێژی بەختەوەرئامێ...\nئامادەکردنی: هەرێم عوسمانهەرێم عوسمان\nئیکیگای: زاراوەیەکی رازئامێز\nهونەری بە گەنجی مانەوە لە دەمێکدا گەورەدەبیت\nنهێنییەکانی دژە پیربوون\nئەو لایەن و ڕەهەندە بچوکانەی ژیانی بەختەوەر و تەمەنێکی درێژ\nلە چارەسەری لۆگۆتێراپیەوە Logotherapy بۆ ئیکیگای\nچۆن تەمەنێکی درێژ و ژیانێکی باش دەژیت بە دۆزینەوەی ئامانج [مرۆڤ کە خەونی نەبێت دەمرێت]\nئیکیگای لە زمانی ژاپۆنیدا واتا (هۆکار و مەبەست و مانای بوون). هەر تاکێک ئیکیگای خۆی هەیە؛ هۆکارێک بۆ بوونی هەیە. بۆ بە دەستهێنانی ماناو هۆکاری بوونت، یەکێک لە ڕێگەکان گفتوگۆ قوڵەکانی نێو خۆتە، هەر ئەمەش مانا بە ژیانت دەدات. هەر کاتێک گەڕایت بە دوای مانای بوونتدا ئەوا خۆت دەدۆزیتەوە، خۆدۆزینەوەش لە فەلسەفەی ڕەسەنی ژاپۆنیدا بە [ئیکیگای] ناوزەد دەرکرێت.\nئیکیگای: لە دوو وشە پێکهاتووە، (ئیکی)، بە مانای ژیان و زیندوو. (گای) بە مانای ئەنجام و بەرهەم و لێکەوتە یاخود سود. واتای هەردوو وشەکە، بریتیە لە: مانای ژیان و زیندوبوون، ئەو شتەی مانا بە ژیانم دەدات چییە، هەر ئەوشتەش مانا بە بوونم دەدات. چی وا دەکات ژیانی من مانای هەبێت، ئیکی، ژیانی من چییە؟ هەروەها ئیکیگای مانای دۆزینەوەی هۆکارێک بۆ ژیانکردنێکی چێژدارانە، واتە لە ژیانتدا دەبێت هۆکارێک بۆ بوونت هەبێت، دەبێت ئەو هۆکار و مانایە بدۆزیتەوە، کە ئەوەش واتای ژیان و بوونتی تێدایە، ئەو مانا و هۆکارەش کە ژیانتی لەسەر وەستاوە، دەبێت دڵنیایی لە چێژی ژیانی تێدابێت.\nلە فەرهەنگی ئۆکیناوا، ئیکیگای، واتە هۆکاری بەدەستهێنان لە سپێدەدا، هۆکاری چێژوەرگرتن لە ژیان و فێربوونی ئەمەی بە دوایدا دەگەڕێیت، واتە هەر بەیانیەکی ژیانت دەستپێکی ژیانێکی نوێیە؛ شتێکی دووبارە و ڕۆتین نیە. ئیکیگای واتە فێربوونی ژیانێکی ئاسوودەی درێژ؛ بەختەوەریی لە ژیانێکی تولانیدا.\nواژەی ئیکیگای: بە گشتی بە واتای سەرچاوەی بەهاکانی ژیانی تاکەکەسێک دێت، سەرچاوەی بەهاکانی ژیانت لە کوێوە دێن؟ ئەو شتانە چین کە ژیانم بەهادار دەکەن. ئەم لایەنە ئاماژە بۆ ڕەهەندی دەرونی و ڕۆحیش دەکات، لەم ڕێگەیەوە تاک زیاتر بەهای ژیانی بۆ دەردەکەوێت. کاتێک دۆخی ژیانت تاریکە وەلێ هەست و بەها و ئامانجە رۆحی و دەرونیەکانت گەشبینن، ڕۆشنن، ئەمە وا دەکات دۆخی ژیانت بگۆڕێت، چونکە ئەو هەموو ڕۆشناییە دەبنە سەرچاوەی ڕووناککردنەوەی ژیانت.\nئەوەی وا دەکات هەست بە بوونی خۆمان بکەین کردنی ئەو کارانە نیە کە ئارەزوویان ناکەین، بەڵکو ئەنجامدانی ئەوانەیە بە چێژوو ئارەوزووەوە دەیانکەین.\nبۆ خۆگەورەکردن و پێگەیشتن، سوکاس دەڵێ: مرۆڤەکان کاتێک دەتوانن هەست بە بەهای ژیان و بوونی خۆیان[ئیکیگای] بکەن، کە پێگەیشتنێکی خودی، خواستی جیاواز، عەشق و شادی، هەڵسان و دانیشتن لەگەڵ خەڵکی، جۆرێک لە هەستکردن بە بەها لە ژیان دروستبکەن، ئەمەش ڕێگەی خۆناسیەو خۆناسی پێشدەخات.\nهەندێک لەو ڕێگە و هەنگاوانەی بۆ ژیانێکی شایستە و تەمەندێکی درێژی بەختەوەرئامێر پێویستە: گەورەکردنی پانتایی خۆشیەکان، ڕێکخستنی شێوازی خواردن، پشودان لە کافێ و شوێنە گشتیەکان، وەرزشی ڕێکخراو و نەرم.. ئەمانە چەندین ڕێگەو شێوازی دیکە شەوق و وزە بە ژیان دەدەن، هەموو ئەوانە نهێنی ژیانی درێژی بەختەوەرانەی ژاپۆنیەکانن کە لە فەلسەفەی ئیکیگای سەرچاوە دەگرێت. ئیکیگای جۆرێکە لە خۆناسی، ژیانناسی خۆت، ئامانجەکانی بوون و ژیانی خۆت دەناسیت.\nدەبێت ڕێچکەی دۆزینەوەی ئیکیگای خۆت بگریتە بەر. ژیان یەک سەفەرە، ئەگەر ئیکیگای خۆت[بەهای سەفەر و بوون، ژیانت کەشفبکەیت] دەزانیت بۆ سەفەردەکەیت، پێداویستیەکانی سەفەرت چین، ئەوکات سەفەرەکەت دەبێتە گەشتێکی پڕ لە شادی و چێژ، هەموو ئەو شتانەی لە سەفەرە درێژەکەت پێویستە، لە بەردەستتە و ئامادەیان دەکەیت. لەم گەشتەدا نابێت بکەویتە دۆخی شپرزەیی لەبیرکردنی ئامانجی سەفەرەکەت.\nهەنگاوەکان بۆ گەیشتن بە ژیانێکی درێژی پڕ لەخۆشبەختی:\nتراپی: ڕێگەیەکی بەدەستهێنانی ئیکیگایە، کەفوکوڵی وجودیمان بۆ ژیانێکی درێژی شاد تیا سازدەکات و دەوروژێنێت. ئەگەر بتوانیت لە ژیانت تێڕابمێنیت، بپرسیت مانای ژیانی من چیە، ئەوا دەگەیتە ئیکیگای خۆت.\nفرادید: چی دەبوو ئەگەر زیاتر ئەو کارانەم بکردایە کە عاشقیانم و ئارەزوویان دەکەم، ئایا زیاتر تەمەنم درێژ نابێت و نەدەبوو؟ ئەم تیۆرو ڕێگە سەرنجڕاکێشە بە گێڕانەوەی (سی ئێن ئێن)، کە کۆمەڵگەیەک لە جەزیرەی ئۆکیناوا هەیە، بەڵگەی ئەم شێوە ژیانەیە، ناوی خوازراوی تەمەنی درێژە، ئەو کەسانەی لێرە دەژین زۆرترین ئومێدیان بە ژیان لە جیهاندا هەیە. ئەمانە لەگەڵ فەلسەفەی ئیکیگای قوڵبوونەتەوە، ئەگەر بمانەوێت ژیانی سادەی ئەوان کورتبکەینەوە، دەڵێین: (شادی و خۆشبەختی دوور لە سەرقاڵی بە کارگەلێک کە بۆیان مانای نیە، نزیکی لەو کارانەی چێژو بەهای بۆ ژیانیان هەیە). فرادید ڕێگەی ئیکیگایتە یاخود نیشتەجێبوونە لەبوونی خۆتدا. تۆ چ کارێک دەکەیت، ئەو کارە خوازراوی خۆتە، ئەگەر پیشەو کارەکەت ئەوە نیە خۆت دەتەوێت، بارو ئەرکێکە ئەوا تا ماوەیەک دەتوانیت ئەنجامی بدەیت، دواتر پشتت دەشکێت لەژێر ئەو بارە گرانەدا، بەڵام ئەگەر کارەکەت بار نەبێت لەسەر شانت، بەڵکو چێژ و شادی بێت، ئەوا زیاتر لێی نزیکدەبیتەوە، خەیاڵ و بیرکردنەوەت فراوان دەکات تا زیاتر پەرەی پێبدەیت و داهێنەرانە لە کارەکەتدا بەردەوامبیت.\nنابێت خیانەت لە ڕەنجت و زەحمەتیەکانت بکەیت، دەبێت کارەکەت چێژو ئارامی و بەختەوەرت بکەن، نەک سەرچاوەی بارگرانی و نائاسودەیی و بێ مانایی بن.\nئۆگیمی شارۆچکەیەکی دڵگیرە کە 3000 مرۆڤ لە پیرترینەکانی دنیا لەوێ دەژین، ئەوانە ژیانێکی ئەفسوناوی دەژین، بە باوەشکردن لە خۆشی و بەختەوەری، ئارامی ژیان، چاوگێڕان بە ئۆقیانوسە دڵگیرەکان، پەیوەندی کۆمەڵایەتی چێژدار، باخی تایبەتی سەوزەوات و.. هتد کۆبوونەوەی خەندەکان لەوێیە. ئەوانە لەوێ کە زیاتر لە 100 ساڵ دەژین، شانازی دەکەن.\nلەوێ نەخۆشیەکانی دڵ و سەرەتان زۆر کەمن، نەخۆشییە دەرونییەکان مانای نیە. بۆ ڕازی ئەم ژیانە درێژە هیکتۆر گارسیا و فرانچسیک میراڵس وەڵامەکەیان لە ڕێگەی گەڕانەوە بۆ ئیکیگای داوەتەوە. بەشێکی ناوەڕۆکی ئەم ژیانە درێژەش: بۆ چۆنێتی ڕێکخستنی خواردن، جوڵە و وەرزش، خۆشویستنی ژیانی کۆمەڵایەتی، ژیانێکی سادە بە پێداویستی کەمەوە دەدەنەوە. هەروەها ئەمانە کاتی زۆر لە دەرەوە بەسەردەبەن، لەگەڵ هاوڕێکانیان چالاکن، خەوتنی پێویستیان هەیە. ئەمە ئیکیگایە کە شەوق و زەوق بە ژیان دەدات، وا دەکات خاوەنی ژیانی خۆت بیت. دڵ بەو کارە بدەیت کە ئارەزووی دەکەیت... ئەگەر هەموو ئەمانە بەیەکەوە کۆبکەینەوە بە ئیکیگای دەگەین. دەبێت ئیکیگای خۆمان بە دەستبێنین.\nئیکیگای خۆت بەدەستبێنەوە:\nلە بەدەستهێنانیدا دەگەیت بە وەڵامی پرسیارەکانت، عاشقی چ شتێکیت و خۆشتدەوێت یاخود عاشقی چ شتێکیت و چێژ لە چ شتێک وەردەگریت؟ لە چ کارێکدا باشیت؟ بۆ کامە کار لێهاتوویت، دەتوانیت بژێوی و هەقدەستت هەبێت؟ جیهان چ شتێکی ئەوێت[پێویستی بە چییە؟]، یان خواستی لەسەر چییە؟ ئەی من چیم لە ژیانی خۆم دەوێت لەم جیهانەدا. کاتێک وەڵامی ئەم چوار پرسیارەت دایەوە ئەوە ئیکیگای خۆت بەدەستهێناوە.\nڕێگەیەکی دیکە کە بتوانیت ئیکیگای خۆت بناسی، ئەوەیە کە زۆر سادە لە خۆت بپرسی: بەیانیان بە چ یادەوەرییەکەوە بێداردەبمەوە؟ چ شتێک جوڵە و هۆکار بە بوونی من دەدات؟ بۆچی من خۆم ناکوژم؟ چونکە ژیانم خۆشدەوێت، ئەو دەمەشی ژیانم تاڵدەبێت نەدۆزینەوەی مانایەکی نوێیە بۆ ژیان، لاوازبوونمە لە دەرگاکردنەوە لەسەر دەروازە بێ دواییەکیەکانی ژیان. دژواریی و تاڵیەکانی ئەزموونن، جوڵە دەدەن بە ژیان، بۆ ئەوانەی بەهای ژیانیان دەزانن. کاتێک مرۆڤ مانایەک بۆ ژیانی نادۆز ێتەوە، (ئامانجی) نامێنێت ئەوە بە جەستەش زیندوو بێت هەر مردووە. (ئەزموون)کردنی بەردەوام لە سەختیەکانەوە دەبێتە چێژی ژیان، بەڵام کاتێک ئەزموون ناکەیت لە ژیانت، واتە ناژیت، بۆچی ئەزموون ناکەیت، چونکە مانات بۆ ژیانت نەدۆزیوەتەوە، لەبەرئەوەی ئەو کارەی دەیکەیت چێژت ناداتێ، بێگاریە، دەبێت لەوە ڕزگارت بێت، ئەوە بکەیت و ئەوە بژیت کە خۆت دەتەوێت.\nکن مۆگی، دەمارناسی ژاپۆنی، لە کتێبی (ئیکیگای خۆت بێداربکەوە) دەڵێ: چۆن چۆنی ژاپۆنیەکان هەر رۆژە بە شادی و ئامانج بێدار دەبنەوە؟ دەڵێ، ئەوە بۆ ئیکیگای دەگەڕێتەوە، ئەو بەراوردی دەکات بە شیعاری دەوڵەتی بەریتانیا لە جەنگی جیهانی دوەم، ئارامی خۆت بپارێزە و بەردەوامبە. دۆزینەوەی ئارامی لە ژیان و کارتدا، وادەکات تۆ بەردەوام بە ئامانجەوە بژیت.\nفرانکل دەرمانێکی بە ناوی لۆگۆتێرەپی logotherapy داناوە، لۆگۆ، کە بۆ لۆگۆس دەگەڕێتەوە، وشەیەکی گریکیە و کۆمەڵێک مانای هەیە، یەکێک لە ماناکانی بریتیە لە (واتا). فرانکل دەڵێ: ئەگەر هەستی لادان و پوچی و بێهودەیی دەکەیت، ئەوە تۆ دوچاری قەیرانی وجودی بوویت. بۆ ئەمەش لەبری گەڕانەوە بۆ ڕابردوو، یاخود وەک دەرونناسەکان گرێی دەرونی لە مناڵی، یاخود ناڕەزایەتیەکان، باشترە بە ئومێدسازییەوە نیگای ئایندە بکەیت، بوونی تۆ لە ئایندەدایە. تراپی: ڕێگەیەکە بۆ بەدەستهێنانی ئیکیگای، کە بەقسەی گارسیا و میراڵس گڕتێبەر و بزوێنەری بوونە، کە پاساو بە ژیانێکی شادی درێژ دەدات. ڕێگەیەکی ئاسانتر لە (تێراپی) ئەوەیە بپرسی: مانای ژیانی من چییە؟ بە دوای ئەو مانایەدا بڕۆ کە خۆت بۆ ژیانی خۆتی دادەنێیت، بۆ ئەو کارگەلە بڕۆ کە لە وەڵامی پرسیارەکانی بوونتدا دێنەئاراوە، بە واتایەکی دیکە ئەو کارگەلە بکە کە وەڵامی پرسیارەکانی بوونت دەدەنەوە. یاخود بپرسیت ئەرێ من چ شتێکم زیاتر لە هەموو شتێک خۆشدەوێت؟\nدەشێت ئیکیگای تۆ لە چالاکیگەلێکدا بێت جۆرێک لە ڕۆچوون و ئارامش و خۆشی بدات کە هەست بە نزیکیەکی زۆر بکەیت لە کارەکەتدا. بۆ بە دەستهێنانی ئیکیگای خۆت[مانای ژیان و بوونت] یەک ڕێگە نیە، چەندین ڕێگەی جیاواز هەیە. ئیکیگای خۆت دەشێ لە لە باوکایەتی یان دایکایەتیەکی چاکدا بێت، دەشێت لە نووسین، کاری زانستی، یان خەبات، لە هاوکاری دراوسێ و ڕێکخراوەکاندا، لە کاری چێشتخانە...هتد دەیان کار هەن دەشێت تۆ خۆتی تیا ببینیتەوە، ئەمە بە ناسینی خۆت بە دەستدێت، قابیلیەت و بوونی من بۆچی شیاوە، من دەمەوێت ببم بە چی، ئەو شتەی ئاسودەم دەکات چییە، هەروەها ئەو کارە بژێوی ژیانیشم دابیندەکات؛ ئەمەیە ئیکیگای کردەکی[پراکتیک] و هزریتە[تیۆری]ە. ڕێگەکانی دۆزینەوەی مانای بوونت فرەن، ئەوەی گرنگە تۆ بپرسیت و هەنگاو بنێیت، چاوەڕێی ئەوانیتر نەکەیت، (نەچیتە ناو هەنگاوەکانی ئەوانیترەوە، خۆت ڕێگەی خۆت بدۆزیتەوە). بۆ دۆزینەوەی شێواز و ئامانجی ژیانت دەروازەی بێشومار هەن، -تۆ کامە دەروازە دەکەیتەوە، خۆت بیکەرەوە، لە دەروازەکانی ئەوانیترەوە مەڕۆ، ژیانی خۆت لە ڕێگەکەی خۆتدایە نەک لە ڕێگەکانی ئەوانیتر- ئەمەش مانای ئەوە نیە کە تۆ ئەو کارە نەکەیت، چونکە ئەوانیش ئەو کارە دەکەن، بەڵکو ئەمە واتای ئەوەیە تۆ خۆت ئەمەت دەوێت و ڕێگە و میتۆد و شێوازی خۆتت بۆ بوون و ژیان و کارەکەت هەیە، کەواتە (لێکچوونەکان) فریودەر نین، ئەگەر بێتو تۆ خۆت ئەو ڕێگەیەت دەستنیشان کردبێت، ونبوون و فریودانەکە ئەوەیە تۆ بێ بیرکردنەوە لە ژیانی خۆت دەچیتە ناو ژیانی کەسانیترەوە، کار بۆ ئامانج و خەونی کەسانیتر دەکەیت.\nگارسیا لە دانیشتن و چاوپێکەوتنی لەگەڵ ئۆگیمی ژاپۆنی[کە یەکێکە لە بە تەمەنە بەختەوەرەکان] دەربارەی ئیکیگای خۆی دەڵێ: دروستکردنی سەوزەواتی خۆم، پێکەوەیی لەگەڵ دۆستانم بەختەوەرم دەکات. ئیکیگای پێویست نیە (ئاڵۆز) و (بەرز) بێت، بەڵکو پێویستە ئامانجێ بێت تا کۆتا ڕۆژی ژیان ئەنجامی بدەیت و سەرقاڵت بکات و چێژیشی لێوەبگریت. باشترە ئیکیگای خۆت لە شتگەلی (بچوک) سازکەیت، لە بچوکەوە دەستپێبکە. تۆ دەبێت لە (ئیستا)و (لێرە)دا دەستپێبکەیت، گرنگترین شتێک ئەوەیە نەچیتە ناو ئیکیگای ئەوانیترەوە، ئیکیگای خۆت بسازێنی. دڵسۆزبن بۆ ئیکیگای خۆتان، چوونە ناو ئامانج و ژیانی ئەوانیترەوە وەک ئەوەیە ژیانی ئەوانیتر دەوڵەمەند و ژیانی خۆت لات و بەتاڵ بکەیت. ببە بەوەی دەتەوێت، نەک ئەوەی ئەوان دەیانەوێت.\nئەگەر سەرکەوتووبیت لەو کارەی بە شادییەوە خۆتی تێدا دەبینیتەوە، ژیانت گەورەترو درێژتر دەبێت لەوەی (تەنیا بە کات بپێورێت)، بەڵکو ژیانێکی درێژتر و بەرزتر دەژیت لە ژیانێکی ناچارانە و ناخۆشبەختانە. ژیانی ئامانجدارانە، واتە بتکات بەوەی خۆت دەتەوێت، ببیتە ئەو مرۆڤەی ڕەفتارەکانت چێژی تێدابێت. ژیانت پڕ دەبێت لە (فێربوون) و (بەختەوەری). ئەو ژیانەش ئەوەیە، بە وەرزش، پەیوەندی تەندروستانە بە ئەوانیتر دەیبەیتە سەر. ژیانێکە دوورە لە سنوور و پێشمەرجەکان، دوورە لە سنووری زمان، نەتەوە، لە نەتوانین و بیرکردنەوە لە خراپییەکان. ئیکیگای ڕێگەیەکە بۆ ژیانکردن، گرنگە خۆت ڕێگەی خۆت دابهێنیت، بەرزتربە لەوەی تەنیا بە ئارەزووە ڕەمەکی و غەریزییەکانەوە بژیت، ئیکیگای بەرزتربوونەوەیە لە (سروشتی سادە بۆ سادەبوونەوەی مرۆییانە). ئیکیگای ڕێسازی و ڕێدۆزیە بۆ ژیانێکی درێژی بەختەوەرئامێز، ئەمەش بە دوربوونە لە ترس و دڵەڕاوکێ ناپێویستەکان، کە لە خەون و ئامانجەکانت دوورت دەخەنەوە.\nئیکیگا تا دەمی مەرگ\nکاتێک ئیکیگای خۆت دەسازێنیت، ئیدی وەستان و تەواوبوون نیە، یاخود باشترە بڵێین خانەنشینبوون(تەقاوتبوون) نیە، لای ژاپۆنیەکان لە ڕوکەشدا وشەیەکیان بۆ خانەنشینی[وەستان] نیەو کۆتاییهاتن بە کار نیە، هۆکاری ئەمەش ئەوەیە کە ئامێری جوڵە و کاریان ئامانج و مەبەستێکە تەواوبوونی نیە. دروستکردنی هەستگەلی کۆتاییهاتن بە پرۆژە و خەون و کارەکانت، واتە کوشتنی تۆ. کاتێک تۆ لە فەرمانگەیەکی و بەپێی تەمەن خانەنشین دەکرێیت، واتە ئیدی تۆ کەڵکی کارکردنت نەماوە، یان تۆ تا ئیستا خزمەتت کردوە، ئێستا دەبێت دانیشیت ئێمە خزمەتت بکەین. مرۆڤ بە کارنەکردن و وەستان دەمرێت. لای ژاپۆنییەکان ئەم هەستە سڕاوەتەوە، تۆ تا هەبیت دەتوانیت بە چێژەوە، بە خەون و ئامانج و بەرهەمەکانتەوە بژیت. بەختەوەری مرۆڤ زۆرکات لەو بەرهەمەدایە کە بەرهەمی دەهێنێت، کاتێک تۆ نووسەرێکیت بەختەوەری ئەوەیە کتێبەکەت بە دەستی خوێنەرگەلێکەوە دەبینیت. پرۆژە و ئامانج و خەونت نەما تۆ مردوویت، کەواتە باشترە ڕێزو پارێزی و پەرەپێدەری ئامانج و خەونەکانت بیت، تا هەموو بەیانیەکت نوێ بێت، ژیانت بەردەوام لە نوێگەریدا بێت. دووبارەبوونەوە ژیان دەکوژێت، بوون سست دەکات، بۆ ئەوەی نەکەویتە ناو مەرگی ژیانەوە، لەناو ژیاندا مردوو نەبیت، دەبێت بە چێژەوە و داهێنەرانە بژیت، ڕەسەنانە لەناو خەون و ئامانجەکانی خۆتدا بەردەوام بیت، دەرەوە هەستی وەستان و بەردەوامیت پێنەدەن.\nئیکیگای و ژیانی مۆدێرن\nدیارە بابەتەکە هەروا ئاسان نیە، وەک گارسیا دەڵێ: ژیانی مۆدێرن ڕۆژ بە ڕۆژ سەبارەت بە سروشتی ڕاستی بوونمان نامۆی کردوین، بووەتە هۆکاری بێ ماناکردنی قوڵایی ژیانمان، یاخود بێ واتایی بۆ ژیانمان هێناوە. هێزو وزەو شەوقی ئێمە بۆ(پارە، دەستەڵات، زانیاریی و ئاگایی سەرنج و لێهاتوویی و سەرکەوتوویمان) هەستی ئێمەی بەشێوەیەکی ڕۆژانە پەرت کردووە، شتگەلێکی ناپێویست ڕێگە نادەن بە قوڵی ژیانمان بگرینە دەست. ئەوان ژیانی ئێمەیان کۆنترۆڵ کردووە، شتگەلێک کە هی خۆمان نین. لێرەدا نووسەر کۆمەڵێک ڕەهەندی گرنگی ژیانی مۆدێرنی هێناوەتە ناو باسەوە، کە بوونەتە بەهای بەرزی بەردەوامی بوونمان، لە کاتێکدا بەشی زۆری ئەوانە نایەنە ناو بەهاو واتا بەرزەکانی ژیانمانەوە، بە واتایەکی دیکە پارە لە بنەڕەتدا خۆی بەهای نیە و هەموو بەهاکان هەڵدەسوڕێنێت و لە دەوری خۆی کۆیکردوونەتەوە، تەنانەت بووەتە سەرچاوەی بەها بەخشین پێیان، واتە شتێک کە خۆی بەهای نیە بووەتە سەرچاوەی جوڵێنەر و مانای و بەها، ژیانی مۆدێرن و سەرمایەداریش بەبێ ئەم [پارە] بێ بەهایە بەهای نەهێشتۆتەوە، گیری کردووین. وزەو هێزمانی بۆ خۆی بردووە. خواستی بە دەستەڵاتبوون و هەیمەنە وایکردووە ژیانی ئێمەی پەرتکردووە، بەهای بوونی داگیرکردووین. لەبری دەستەڵاتگرتن بەسەر ژیان و واتای خۆماندا دەستەڵاتی دەرەوە و خواستی دەستەڵات و هەیمەنە بەسەر یەکدی کردندا بووە ئەو ڕێگەیەی ڕێگەی خۆمانی لێ ونکردووین. زاڵبوونی خواست و سەرنج لە شتی ناپێویست وایکردووە سەرنج و ئاگاییمان لە خۆمان نەمێنێت، هێندەی زانیاریپەرستین، هێندە ئاگاییمان لە بوونی خۆمان نییە، دنیای زانیاریسازی مۆدێرن بەجۆرێک داگیریکردووین فریا ناکەوین بزانین[خۆزانی]، ئارامی نەهێشتوین، ڕۆژانە دەرەوە بەخۆیمان سەرقاڵ دەکات و هاتنەوە بۆ خۆ و بەهای خۆمانی لێ بزرکردووین.\nگارسیا دەڵێ، موگی ڕێگەی گونجاوی بۆ پارێزی ئامێری ئیکیگای پێیە، ئەو لە پێنج هەنگاودا کۆیدەکاتەوە: (سەرنج و هێزت لە بەشە وردیلە و بچوکەکان بێت). (خۆت قەبوڵکە، هێندە تانە لە بوونی خۆت و بەهای خۆت مەدە). (متمانە بە خەڵکی بکە). (چێژ لە چێژەکانت ببە). (لە ئێستادا ئامادەبە). شەوق و زەوق لە دەرونی خۆتدایە. توانایی و ئامادەگی خۆت بۆ ئەوەی ڕۆژانە مانا بە ژیانی خۆت ببەخشی، واتە ئامادەگی خۆت بۆ ناسینی تواناییەکانت و متمانەت بەو مانایەی بە ژیانی خۆتی دەدەیت، لە دەست مەدە.\nمانای ژیانی من چیە؟ ئایا ئامانج تەنیا درێژکردنی تەمەنە یا ئەوەی بەدوای ئامانجی باڵاترم؟\nبۆچی هەندێک خەڵک دەزانن چیان دەوێت و ژیانیان پڕە لە جوانی و چێژو شەوق، لە کاتێکدا هەندێکیش لە ڕەنج و ئازاردا دەژین؟\nوەرگێڕانی تەواوی ئیکیگای بە مانای شادی هەمیشە سەرقاڵبوون و لە کاردابوون یاخود ئەو شادیە نەبڕاوەیەی لە کارکردنی بەردەوامدایە. ئەمەش لەگەڵ لۆگۆتێراپی لێکچوونی هەیە، بەڵام هەنگاوێک باڵاترە. ئەم وشەیە لە ڕواڵەتدا هۆکارێکە بۆ درێژی تەمەنی ژاپۆنیەکان بە تایبەت ئەوانەی لە جەزیرەی ئۆکیناوا دەژین، کە ئەم جەزیرەیە لە هەر سەد هەزار کەس، دوو هەزار و چوارسەدو پەنجاو پێنج 2455 کەس لە سەرو سەد ساڵ دەژین، کە ئەم ئامارە لە ڕاستیدا لە ئامارەکانی دنیادا بۆ هەمان مەبەست بەرزترە.\nهۆکاری تەمەندرێژی ئەم کەسانە لە جنوبی ژاپۆن، بۆ تەندروستی خۆراکیان دەگەڕێتەوە، بۆ شێوازی ژیانیان لە دەرەوەی ماڵ، چای سەوز و هەوای مامناوەندی..هتد. چۆن ڕووبەڕووی بەرەنگاری چەرەمەسەرییەکانی ژیان دەبیتەوە، بێئەوەی پیرو شەکەت بیت، ئیکیگای هونەری ژیانکردنە. ئەوەبکە کە خۆشتەوێت یان ئەوەی خۆشتەوێت بیکە.\nئامانجی بنەڕەتی تۆ لە ژیاندا چییە؟\nبەپێی پەروەردەی ژاپۆنیەکان هەر کەسێک لە ژیانیدا یەک ئیکیگای ikigai لە ژیانی خۆیدا هەیە. ئیکیگای بەڵگەیەکی واقیعیە بۆ بێداربوون لە خەو، هۆکاری چێژە لە ژیانکردن. ئەگەر دەتەوێت ببیت بە کەسێکی تایبەت و جیاواز، دەبێت ئیکیگای خۆت بدۆزیتەوە، کاتێک ئیکیگای خۆت دەدۆزیتەوە تۆ دەبیتە لادەر لە شێوازی ژیانی دووبارە و رۆتینی، لەو ژیانەی کە زۆرینەی مرۆڤەکان وا دەژین، تۆ دەبیتە ئەو مرۆڤەی کە ژیانت بۆ ئەوانیتر سەرنجڕاکێش دەبێت، واتە نەک تەنیا خۆدۆزینەوەی مانای بوونی خۆت، بەڵکو شێوە ژیانکردنت جەزاب و سەرنجبەر دەبێت، تۆ دەبیتە جێگەی پرسیار، چۆن دەتوانیت بە ڕۆحیەتی گەنجانەوە زیاتر لە سەد ساڵ بژیت، بێئەوەی ژیانێکی دووبارەت هەبێت.\nئامانجی ڕۆشن و بنەڕەتی لە ژیاندا بنەمایە بۆ ژیانێکی بەرز، ئەمە دەکەوێتە سەرو ئەوەی تەنیا بە خۆراکی تەندروست و وەرزش و ڕێگەکانی دیکە ڕۆشنبکرێتەوە، بەڵکو ئەو هەنگاوانەی دیکە دەکەونە ناو هەنگاوە سەرەکیەکە کە بریتیە لە (ئامانجی بەرز لە ژیانتدا)، دۆزینەوەی ئیکیگای خۆت، واتە ئەم بڕیارە لە ژیانتدا بڕیارەکانی دیکەشت تیایدا کۆدەبنەوە، بە مەرجێک ڕێز و بەهایان بۆ دابنێیت و لەگەڵیان هەماهەنگ بیت. دەبێت باوەڕت بە ئامانج و واتاکانی بوونت هەبێت. نهێنی ژیانێکی ئارام و چێژبەخش ئەوەنیە ئومێد بە سبەینێیەکی باشتر بخوازیت، رۆژ بە شەو و شەو بە رۆژ گرێبەیت و بدوریتەوە، درێژە بەم جۆرە ژیانە بخوازیت ئامانج کورتانە وادەکات مانای ژیانت کورتبێتەوە، واتای خۆ ونکردنە لە رۆژەکاندا، بەڵام (تۆ پێویستە بچیتە قوڵایی ژیانتەوە، نەک رۆژەکانتەوە، لەنێو ژیانە بەرزەکەتەوە بۆ کات و سات و رۆژەکانت بڕوانیت، نەک لە رۆژەکانتەوە بۆ ژیانت بڕوانیت). ئیگیکای تەنیا تایبەت نیە بە ژیانی تایبەتی، بەڵکو هەماهەنگە بە ژیانی کۆمەڵایەتی و کۆمەڵگە و دنیاش. ژیانی واقیعی پێویستی بە مەبەست و ئامانجی واقیعی هەیە، ئەمەش بە مانای کورتکردنەوەی خەونەکانت نیە، بەڵکو نەکەوتنە ناو (خەیاڵپڵاوی)یە، خەون و ئامانجی گەورە بۆ ژیانێکی واقیعی لە (تێگەیشتن)ەوە سەرچاوە دەگرێت، دەبێت لە ئیکیگای خۆت تێبگەیت.\nدۆزینەوەی ئیکیگای زۆرکات لە دەرەوە و بە گفتوگۆ و دەرفەتدانی دەرەکی وابەستە، بەڵام دۆزینەوە و پەیبردنی ڕاستەقینەش دەکرێت زیاتر خۆیی بێت، واتە خۆت بتوانیت ئیکیگای خۆت بدۆزیتەوە، لە ڕێگەی نائومێدییەکانت لە ژیانی واقیعی و گەڕانەوە بۆ خۆت. چونکە ئیکیگای شتێکی شەخسیە، بەڵام بۆ هەندێک پێویستی بە دیالۆگە لەگەڵ کەسانی شارەزا، هەندێکجار دەرونناس هەیە. خۆناسی و خۆدۆزینەوە لە ڕێگەی خۆتەوە ڕەسەنتر و گەورەترە تا ئەوەی لە (دەرەوە) ڕووبدات. بەڵام لەگەڵ ئەوەشدا نووسەرێک دێت و دەڵێت، بە وەڵامدانەوەی چەند پرسیارێک دەکرێت ببێتە بنەمای گەیشتن و دۆزینەوەی ئیکیگای خۆت:\n1 لە ژیانتدا بەڕاستی ئارەزووی چ کارێک دەکەیت یان بەڕاستی حەزت لە چ کارێکە؟ کام ڕەهەند و لایەن لە ژیانت، هەستەکانت بۆ جوڵە و زیندووبوون زیاتر هاندەدات، واتە چ شتێک لە ژیانتدا زیاتر هەستی زیندوێتیت پێدەدات.\n2 دنیا[یاخود وڵات] لە ئێستادا پێویستیان بە چ شتێک هەیە؟ یاخود هەندێک پرسیارەکە وا دەکەن، تۆ بە چ شتێکی دنیا بڕوای تەواوت هەیە، بینینی چ شتێک لە دنیادا سەرسام و بزوێنەرە بۆت، ئەو شتانە چین وا دەکەن تۆ پەنایان بۆ ببەیت و بتخەنە جوڵە. حەزدەکەیت چ شتێک لە دنیادا بگۆڕیت؟ ئامادەیت لە پێناو چیدا ژیانی خۆت بکەیتە قوربانی؟\n3 لە چ کارێکدا لێهاتوویت هەیە؟ ئەو لێهاتوویە تایبەتەی خۆتت دۆزیوەتەوە، ئەزانیت لە چیدا لێهاتوو و شارەزایت، ئەو لێهاتوویەت کامەیە کە ئەنجامدانی بۆت ئاسانە. کام کار هەیە تۆ بەشێوەی خۆت ئەنجامی دەدەیت و دەزانیت کە کەسانی چواردەورت بەو جۆرە ناتوانن ئەنجامی بدەن؟\n4 لە بەرامبەر چ کارێک پارە پەیدا دەکەیت[بژێویت]؟ خەڵکی بۆ چ کارێک لەو کار و خزمەتانەی دەیکەیت ئامادەن پارەت بدەنێ و بەهاشی بزانن؟ چ شتێک هەیە تۆ بتوانیت بیکەیت یان چارەی بکەیت کە خەڵکی بۆ ئەو کارە پارەت پێبدەن؟ نووسەر دەڵێت ئەگەر وەڵامدانەوەی ئەم پرسیارانە زۆر فەرمین یان قورسن بۆ وەڵامدانەوەت، هەوڵبە وەڵامی ئەم پرسیارانە بدەرەوە:\nبە گشتی چێژ لە چ کارێک دەبینیت و لە دەمی ئەنجامدانیدا هەست بە تێپەڕبوونی کات و ئەزیەت ناکەیت؟\nچ کار و شتگەلێ هەستت دەجوڵێنێت؟\nچ کارێک بەپێچەوانەی خەڵکانی دیکە، بە خێرایی و لێهاتووی ئەنجامی دەدەیت؟\nبۆ گۆڕانی دنیای دەوروبەرت بە دنیایەکی باشتر و جوانتر چ کارێکت لەدەست دێت ئەنجامی بدەیت؟\nلە خۆتا چ توانست و تواناییەکت هەیە کە بیردەکەیتەوە بۆ ئایندە دەتوانیت بەباشی گەشە بکەیت[لەو کارەدا]؟\nبۆ هاوکاری خەڵکانی دیکە چ کارێک لە دەست تۆ دێت بە باشی ئەنجامی بدەیت؟\nدەتوانیت دنیا بگۆڕیت؟ توانستی گۆڕانی دنیا لە خۆتدا شک دەبەیت؟\nلەگەڵ چ شتێکدا تۆ دەگریت، یان گریانت بە چ شتێک دێت؟\nنووسەر دەڵێ، دەتوانیت چەندین کاتژمێر و رۆژ بۆ وەڵامدانەوەی ئەم پرسیارانە دابنێیت، بە واتایەکی دیکە پێویستی بە پەلەکردن نیە، بۆ ئەوەی وەڵامەکانت دروست و باشبن، چونکە وەڵامەکان نزیکبوونەوەیە لە خۆت، خۆناسی و خۆئاشکراکردنە بە ڕووی دەرەوەو ناوەوەی خۆتدا. دیارە وەڵامی پرسیارەکانت تەنیا بە بەڵێ و نەخێر نیە، بەڵکو دەکرێت بۆ هەر پرسیارێک چەندین وەڵامت هەبێت. پاش ئەوەی وەڵامەکانت تەواوبوون، ئەوکات وەڵامەکانت پێکەوە گرێبدەو نزیکیان بخەوە و بزانە لێکچونەکانت لە کوێدان، بزانە دەتوانیت بۆ هەموو پرسیارەکان هەڵبژاردەیەک دروستبکەیت و یەکێتیەک تا ئاستی یەکبوون دروستبکەیت، واتە جیاوازییەکان لەنێو یەک وەڵامی گشتگیردا کۆبکەوە، ئەگەر توانیت ئەمە بکەیت ئەوا دەگەیت بە ئیکیگای خۆت؛ ئیکیگای خۆت دەدۆزیتەوە.\nلەو جەزیرەیەی باسمانکرد[ئۆکینا] کە بە شارۆچکەی تەمەندرێژی(Village of Longevity) ناوی دەرکردووە، خەڵکانێک دەژین کە ئومێدیان بە ژیان لە جیهاندا لە باڵاترین ئاستدایە. ئەوان بە فەلسەفەیەکی ڕەسەنی وەک ئیکیگای(ikigai) ژیان دەکەن. مانای وشەیەی ئیکیگای شادبوون و بەختەوەریە لە ئەنجامی ئەو کارەی بەردەوام دەیکەیت، ئەو کارەی مانای بۆ ژیانت هەیە. ئەم شارۆچکەیە زۆر بچوکە و خەڵکێکی کەمی لێدەژی، وەلێ ناسراون بەوەی تەمەنیان درێژە. شێوازی ژیانی خەڵکی ئەم شارۆچکەیە سادەیە، کەمترین پەیوەستەگیان بە لایەنی دارایی و مادی هەیە. زۆربەی کاتیان لە دەرەوەی ماڵ بەسەردەبەن، بە واتایەکی دیکە ماڵەوە و دەرەوەی ماڵیان وەک یەک لێکردووە، ئەو ئاسوودەیەی لە ماڵ هەیانە لە شارۆچکەکەش هەیانە، شارۆچکەکەیان کردووە بە ماڵێکی گەورە بۆ گشتیان، هەر بۆیە لە پەیوەندییەکی توندو جوان و باڵادان لەگەڵ یەکدی. ئەوان خۆراکی سوک و تەندروست دەخۆن، ئەوان فەلسەفەی ئیکیگایان کردووە بە ڕێبازی ژیانیان، ئەو فەلسەفەیەی چاوی لە مەبەست و ئامانج، شەوق و خولیا، مانا و کار و جوڵەیە، فەلسەفەیەکی پەروەردەییە بۆ شێوازی ژیانکردنێکی تاک و کۆمەڵ، فەلسەفەیەک ڕەهەندی تیۆری و پراکتیکی ئاوێزان کردووە، ئیکیگای پاڵفتە و پوختەی ئەو شێوە ژیانەیە ئەم شارۆچکەیە هەیەتی، واتە ئەگەر لە ژیانی ئەم شارۆچکەیە وردبینەوە دەگەینە فەلسەفەیەکی پوخت کە ئەویش ئیکیگایە. لە وشەی فەلسەفەوە ڕەنگە بیرت بۆ ئەمانج و مانای ئاڵۆز بچێت، بەڵام فەلسەفەی ژیانت ئەوەیە خۆت بڕوات پێیەتی، دەکرێت شتێکی زۆر سادە بێت، گرنگ نیە ئەوانیتر لەگەڵین یان نا، بەڵام ئەوەی گرنگە لەگەڵ ژیان و بوونت هەماهەنگ بێت. ئیکیگای چالاکی ژیانتە تا بوونت هەیە، ئەو کارو چالاکیە ئاڵۆزی و قورسی نیە، بەڵکو ئەوە گرنگە سازبێت لەگەڵ خۆت، ئارامیت بۆ فەراهەم بکات، وەک ئاماژەمان بۆ کرد ژاپۆنیەکان لە ڕواڵەتدا وشەیەکیان بۆ خانەنشینی و تەواوبوون نیە، چونکە هەرکات ئیکیگای خۆیان دەستخست ئیدی تا کۆتایی ژیانیان لەگەڵیان دەژی. ئەمە ڕەتدانەوەی ئەو شێوە ژیانە ڕۆژانەییە[ژیانی ڕۆژانەیی] کە مرۆڤ دەکاتە بێ پرۆژە و ئامانج، هەرکات مرۆڤ ئیکیگای خۆی ناسی ئیدی لە مرۆڤێکی ڕۆژانەیی و دووبارەو کەلتوورییەوە دەبێتە مرۆڤێکی تایبەتمەند و داهێنەر، (داهێنەری ژیان و بوونتبە، خۆت نەخشی ژیانت بکێشە).\nکاتێک ژیانت پڕ دەبێت لە شتی دووبارە و هەوڵدانی بێ ئامانج یان سوکە ئامانج و ئامانجی کاتی، ئەو دەمە هەستی پوچی لە ویژدانێکی تەندروستتەوە یەخەت دەگرێت و داوای گۆڕانت لێدەکات. ئەو کارەی دەیکەیت ڕۆژانە فشارت بۆ دەهێنێت، ژیانت کاتێک لە پارەکۆکردنەوەدا بەهەدەر دەدەیت، لە خۆت دەپرسیت ئامانجی ژیانی من ڕاکردن بوو بەدوای ئەمەدا؟ کاتێک بێ ئامانج هەنگاو دەنێیت ژیانت پڕ دەکەیت لە شتانێکی زیادە و بێ واتا و دوور لە ئاسودەیی ڕۆحی خۆت. ئیکیگای واتە مانا و بەهای ژیان و بوونی من.\nمن بوونێکی تایبەتمەندم هەیە، ڕاستە لەگەڵ خەڵکانی دیکە دەژیم و بێ ئەوان ناتوانم بوونم هەبێت، بەڵام ئەمە مانای خۆخستنە بەردەوام ڕێ، [واتە بەردەوام لەسەر ڕێگەی خۆم بم] ئەمەش مانای ژیانی ئەوان نیە، لەگەڵ ئەوەشدا داهێنانی واتای ژیانم و شێوازی ژیانم دەبێتە هۆی کاریگەریدانان لەسەر ژیانی گشتی. ئیکیگای دەیەوێت ژیانت بکات بەو ژیانەی دووبارە نیە، هەموو بەیانیەکت نوێیە، ژیانت لە نوێسازییەکی بەردەوامدایە، رۆژەکانت لەیەکدی ناچن، تۆ بەردەوام لە خۆدەوڵەمەندکردنی بوونتدایت.\nئەوەی تێبینیدەکرێت، وەڵامدانەوەی پرسیارگەلێک کە پێشتر خرایەڕوو، بەشێوەیەکی بازنەیی پێکەوە بەستراون، کە لای زۆربەی توێژەرەکانی بواری ئیکیگای، ئەوە بازنەی دۆزینەوەی ئیکیگایتە، واتە ئەگەر بێتو وەڵامی ئەو پرسیارانە بدەیتەوە، ئەوا دەتوانیت ئیکیگای خۆت یاخود ئامانج و مەبەست و واتای ژیانت بدۆزیتەوە و دیاریی بکەیت، دەتوانیت بگەیت بە جۆرێک لە خۆناسی. بە کورتی دەتوانیت پرسیارەکان لەمانەدا پوختەبکەینەوە و داینێینەوە[دیارە پرسیارەکان لێکچوونیان هەیە و من زیاتر بۆ سەرنجخستنەسەریان دووبارە دایاندەنێمەوە]:\n1 توانا و توانستەکانت: لە چ شتێکدا بە توانایت، لێهاتوویەکانت چین، ئەزمونی چ کارێکت هەیە؟\n2 پێویستی خەڵک و کۆمەڵگە: ئەم خەڵکەی نێو جیهان پێویستیان بە چ شتێکە؟ ئەو پرسیارو کێشانە چین کە پێویستە وەڵامبدرێنەوە و چارەبکرێن؟\n3 چیت خۆشدەوێت: ئارەزووی چی دەکەیت، ئەو کارە چیە ئارەزووی دەکەیت و دەتەوێت ئەزمونی بکەیت؟ چ شتێک هەیە تۆ خۆشحاڵ بکات؟\n4 ئەو ڕێگەیانە چین کە دەتوانیت پارەیان پێ پەیدابکەیت[بژێوی]؟ بە چ کارێک یان بەرهەمێکت بژێویت دابیندەکەیت؟\n5 خولیای تۆ: هەمان ئەو شتانەی ئارەزو دەکەیت ئەنجامیان بدەیت و تیایاندا باشیت، هەر ئەوانەیە کە پەرۆشیت بۆیان. واتە ئەو شتانەی حەزیان پێدەکەیت و تیایدا چاکیت، ئەوانەن پەرۆشی کردنیانیت.\n6 ئەرک و بەرپرسیارێتیت: هەمان ئەو شتانەی ئارەزووی کردنیان دەکەیت، هەر ئەو شتانەیە کە جیهانیش پێویستی پێیانە، ئایا دەتوانیت بڵێیت ئەوەی بەرپرسیارێتی منە و ئارەزووی دەکەم، هەماهەنگە بەوەی جیهانیش داوای دەکات.\n7 کار و پیشەی تۆ: ئەو شتانەی تیایاندا باشیت و دەتوانیت بژێویتی پێدابین بکەیت، دەتوانیت بڵێیت (ئەوە کارە دڵخوازەکانی منن)، واتە کارە دڵخوازەکەت بژێوی و پارەی پێپەیدا دەکرێت.\n8 کارامەیی تۆ: ئەو شتانەی تیایاندا باش و کارامەیت، هەمانشت دونیاش پێویستی پێیەتی، کەواتە ئەوەی تیایدا باشیت و دونیاش پێویستی پێیەتی (پیشەی تۆیە).\n9 ئیکیگای تۆ بەرانبەرە بە: بەشە هاوبەشەکانت لەوە کە تیایدا باشیت، ئەوەش کە جیهان پێویستی پێیەتی، هەر ئەوەشە دەبێتە سەرچاوەی بژێوی و پارەپەیداکردنت، کەواتە تۆ کارێک دەکەیت کە خۆشتدەوێت و ئارەزووی ئەنجامدانی دەکەیت، هەستناکەیت لەژێر زەبرو پاڵەپەستۆی دەرونیدا کار دەکەیت و دەژیت.\nئەمە پوختەیەکە لەبارەی فەلسەفەی ئیکیگای، دیارە سوودم لە زۆر سەرچاوە وەرگرتووە[زۆربەیان بە فارسین]، بە داخەوە لەبەر زۆری و تێکەڵیان نەمتوانیوە لێرەدا بینووسم، ئامانجم ئەوەبوو بۆ ئەم بابەتە نوێیە شتێکی کورتیش بێت ئامادەی بکەم.\nمامۆستا لە زانکۆی سلێمانیسلێمانی کۆلێجی زانست، بەشی فیزیا.\n#هەرێم عوسمان | #سلێمانی | #19-05-2020 |\n1. 👁 هەرێم عوسمان\n➕ ئەم بابەتە لەلایەن: (هاوڕێ باخەوان)ەوە لە: May 19 2020 2:00PM تۆمارکراوە\n👌 ئەم بابەتە لەلایەن: (جوان عومەر ئەحمەد)ەوە لە: May 19 2020 2:59PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: May 19 2020 2:59PM باشترکراوە


سوپا شەهیدبوونی ڕەزمەندەکان لە ئۆپەراسیۆنی باکووری رۆژئاوای وڵاتی ڕەت کردەوە - Mehr News Agency\n12 June 2018 - 15:03\nNews Code 19491\nبە دەرکردنی ڕاگەیێندراوێک؛\nسوپا شەهیدبوونی ڕەزمەندەکان لە ئۆپەراسیۆنی باکووری رۆژئاوای وڵاتی ڕەت کردەوە\nپەیوەندییە گشتییەکانی قەرارگای حەمزەی سەیدولشوهەدا (دخ) لە ڕاگەیێندراوێک پاگەندەی گرووپێکی تیرۆریستی سەبارەت بە شەهیدبوونی ژمارێک ڕەزمەندەی ئەو قەرارگایە لە ئۆپەراسیۆنەکانی ئەم دواییەی باکووری وڵاتی بێ بنەما وەسف کرد.\nبە ڕاپۆرتی ئاژانسی هەواڵی مێهر، پاش هەندێک پاگەندەی بێ بنەما لە لایەن یەکێک لە گرووپگەلی تیرۆریستیی دژی شۆڕش کە لە رۆژانی ڕابردوو زیانێکی قورسیان لە ڕەزمەندەکانی هێزی زەوینی سوپا لە باکووری رۆژئاوای وڵات و لە ناوچە گشتییەکانی سەوڵئاوا و شنۆ بەرکەوت، بە شەهید بوونی تاقمێک لە ڕەزمەندەکان لەو پێکدادانانە، پەیوەندییە گشتییەکانی قەرارگای حەمزەی سەیدولشوهەدا (دخ)ی هێزی زەوینی سوپا لە ڕاگەیێندراوێکدا وێرای ڕەت کردنەوەی ئەو پاگەندەیە و بێ بنەما وەسف کردنی، ڕایگەیاند: پێدەچێت دژە شۆڕشان و بە کرێ گیراوانی داگیرکەرانی جیهانی لە پاش شکست و ناکامی ئەم دواییەیان لە گەیشتن بە ئامانجەکانیان، تووشی وەهم هاتوون، هەر بۆیە دەستیان داوەتە چەواشەکاری و ئاوەژوونواندنی ڕاستییەکان لە رێگەی بڵاوکردنەوەی ڕاپۆرتگەلی درۆیین لە فەزای دروویین، بە ئامانجی دڵخۆش کردنی ئەربابەکانیان و ورەبەخشین بە هێزە دۆڕاو و جەنایەتکارەکانیان.\nلەو ڕاگەیێندراوە بە پێداگری لە تەندروستی و سڵامەتی تێکرای ڕەزمەندە بەشداربووەکانی ئەو قەرارگایە لە ئۆپەراسیۆنەکانی ئەم دواییە، جەخت لەوە کراوەتەوە: پیاوانی دلێر و ئازای پارێزەری ئاسایشی نیزام و گەلی ئێران بە بێ ئاوردانەوە لە پاشاگەردانیی میدیایی و دەروونیی دوژمنان، بە پێوشوێن گرتنی وردبینانە و هەمەلایەنەی دژە شۆڕشان، ئامادەی وەڵامدانەوەی هەر جۆرە هەڵمەت و جموجۆڵێکیانن.\nشایانی باسە لە پێکدادانەکانی ئەم دواییەی ڕەزمەندەکانی قەرارگای حەمزەی سەیدولشوهەدا (دخ) لە گەڵ سێ تیمی تیرۆریستی لە ناوچە گشتییەکانی سنووری سەوڵئاوا و شنۆ لە باکووری رۆژئاوای وڵات، وێرای تێکشکانی ئەو سێ تیمە، ١٣ کەس لە تیرۆریستان کوژران و چەند کەسێکیشیان بریندار بوون.\nقەرارگای حەمزەی سویدولشوهەدا\nهێزی زەوینی سوپای پاسداران\nتلاڤیڤ دەیویست هێرشی ناڤۆکی بکاتە سەر میسر و سووریا


فه‌یسه‌ڵ بن فه‌رحان ، وه‌زیری ده‌ره‌وه‌ی سعوودیه،رایگه‌یاند كه به‌رده‌وام ده‌بن له دانوستانه‌كانیان له‌گه‌ڵ ئێران و چاوه‌ڕوان ده‌كه‌ن به‌م نزیكانه، گه‌ڕێكی دیكه‌ی دانوستانه‌كان ده‌ست پێ بكه‌ن.\nفەیسەڵ بن فه‌رحان به كه‌ناڵی France 24ی راگه‌یاند كه چوار گەڕی دانوستانه‌كه‌ی پێشووی نێوان سعوودیه و ئێران ته‌نها به مه‌به‌ستی روانین بووه و هه‌ردوو وڵات به‌ڵێنی دروستكردنی په‌یوه‌ندییان داوه.\nناوبراو به تیشك خستنه سه‌ر ئه‌وه‌ی كه وڵاته‌كه‌ی به‌رده‌وام ده‌بێت له دانوستانه‌كان له‌گه‌ڵ ئێران و چاوه‌ڕوان ده‌كه‌ن به‌م نزیكانه، گه‌ڕێكی دیكه‌ی دانوستانه‌كان ده‌ست پێ بكه‌ن، گوتی: "له‌باره‌ی دانوستانه‌كانی په‌یوه‌ندیدار به چه‌كی ئه‌تۆمی ئێران كه له چه‌ند هه‌فته‌ی داهاتوودا ده‌ست پێ ده‌كه‌نه‌وه، سڵه‌مڵینه‌وه‌ی جدديی هه‌یه".\nسعوودیه دووی كانوونی دووه‌می 2016 به‌تۆمه‌تی "تیرۆر" 47 كه‌سی له‌سێداره دا كه زانای ئایینی شیعه‌مه‌زهه‌ب نیمر ئه‌لنیمر-یان له‌نێودا بوو.\nدوای ئه‌وه‌ی به‌رپرسانی ئێران به دوای یه‌كدا كاردانه‌وه‌یان به‌رامبه‌ر سعوودیه ده‌ربڕی، دواتر ئاگر به‌ردرایه باڵیۆزخانه‌ی سعوودیه له تاران و كۆنسولخانه‌ی سعوودیه له مه‌شهه‌د.\nدوای ئه‌م رووداوانه به‌هۆی جه‌نگی ناوخۆیی یه‌مه‌نه‌وه كه له ئاداری 2015 ده‌ستی پێ كرد، په‌یوه‌ندییه دیپلۆماتییه‌كانی نێوان ئه‌و دوو وڵاته كه هه‌ر خۆی گرژی تێكه‌وتبوو به‌ته‌واوی پچڕان.\nپیاده‌كردنی سیاسه‌تی "گوشاری سه‌خت" له‌سه‌ر ئێران له‌لایه‌ن واشنتۆنه‌وه له سه‌رده‌می سه‌رۆكی پێشووی ئه‌مریكا، دۆناڵد تره‌مپ گرژییه‌كانی نێوان تاران و سعوودیه‌ی گه‌یانده ئاستی پێكدادان.\nدوای تێپه‌ڕینی پێنج ساڵ له نیسانی ئه‌مساڵدا، به‌رپرسانی ئێران و سعوودیه به‌مه‌به‌ستی دانیشتنی راسته‌وخۆ له به‌غدا كۆبوونه‌وه، دواتر دانیشتنه‌كانی نێوانیان به‌نێوه‌ندگیری عێراق به‌رده‌وام بوو.\nجێنشینی سعوودیه، شازاده محه‌مه‌د بن سه‌لمان له میانی هه‌ڤپه‌یڤینێكدا له‌گه‌ڵ كه‌ناڵی ته‌له‌ڤیزیۆنی سعوودیه له 27ی نیسان رایگه‌یاند "ئێران وڵاتێكی هاوسێی ئێمه‌یه و حه‌ز ده‌كه‌ین په‌یوه‌ندییه‌كی باشی له‌گه‌ڵ دروست بكه‌ین".\nشای سعوودیه، سه‌لمان بن عه‌بدولعه‌زیزیش له کۆبوونەوەکانی كۆمه‌ڵه‌ی گشتیی نه‌ته‌وه یه‌كگرتووه‌كاندا كه له 22ی ئه‌یلوولی رابردوودا ئه‌نجام درا، هیوای خواست یه‌كه‌مین دانیشتنیان له‌گه‌ڵ ئێران بۆ دروستبوونی متمانه له‌نێوانیان ئه‌نجامی باشی هه‌بێت.\nله ئێران سێ تووشبووی ئۆمیكرۆن گیانیان له‌ده‌ست دا\nده‌نگی زنجیره‌یه‌ك ته‌قینه‌وه‌ی به‌هێز له‌چه‌ند شارێكی ئێران بیسترا\nله ژێر ئه‌شكه‌نجه‌ی هێزه ئه‌منییه‌كانی ئێراندا 17 به‌ندكراوی كورد له‌زیندانه‌كاندا گیانیان له‌ده‌ستداوه


kshtukal info kshtukal info: أكتوبر 2013\nبەم پێنج جۆره سەوزەیە کێشت دابەزێنە\nرەنگە زۆربەی زۆرمان کاتێک دەمانەوێت کێشمان کەم بکەینەوە زۆربەی خواردنە بەسوودەکان نەخۆین، لەگەڵ ئەمەشدا زۆربەی خواردنەکان سوودیان هەیە بۆ ئەم دیاردەیە کە دەبنە هۆی دابەزاندنی کێش و ئێمەش لەم زانیاریە بێ ئاگاین، بۆیە دەتوانیت ئەم سەوزانە بخۆیت کاتێک دەتەوێت کێشت دابەزێنیت.\n1. برۆکلی: ئەم سەوزیە سوودێکی زۆری هەیە بەوەی کە دەبێتە هۆی تواندنەوەی چەوری لەش و بەمەش کێشی لەش کەم دەکات و هەروەها دەوڵەمەندە بە ڤیتامەنەکان، بۆیە دەبێت بە بەردەوامی بخورێت.\nپۆلێن: بابه‌ته‌كان , زانیاری ته‌ندروستی , زانیاری كشتوكاڵی , زانیاری گشتی , معلومات عامة , میووه‌كان , هل تعلم؟\nلەمەودوا ئاوی لیمۆ زۆر بخۆ\nرەنگە زۆرجار ئاماژەمان بە سوودەکانی لیمۆ دابێت و چەندین جار روونکردنەوەمان لەسەر داوە، بەڵام ئەم جارە سوودە سەڕسورهێنەرەکانی ئاوی لیمۆ دەخەینە بەرچاو تاکو تۆش بیخۆیت و سوودی لێوەربگریت.\n1. دەبێتە هۆی چالاککردنی کۆئەندامی بەرگری بۆ ئەمەش ئەگەری توشبوونمان بە زۆربەی نەخۆشیەکان کەم دەکاتەوە.\n2. بەهۆی ئەوەی ریَژەیەکی زۆر مادەی پۆتاسێۆمی تێدایە، دەبێتە هۆی چالاککردنی مێشک و دەمارەکان و هەروەها لە نەخۆشیە درێژخایەنەکان دەمانپارێزیت.\nتێكه‌ڵه‌یه‌ك بۆ چاره‌سه‌ری مێخه‌كه\nزۆرجار له‌كاتی له پێكردنی پێڵاودا بۆ كاتێكی زۆر، ئه‌گه‌ر پێڵاوه‌كه پێیه‌كانت بگوشێت یان بچوك بێت، مێخه‌كه‌یه‌ك له قاچ وله نێوان په‌نجه‌كانتدا دروست ده‌بێت، هه‌روها زۆربه‌ی چار له نێوانی په‌نجه‌ی ده‌ستیشه‌وه ده‌رده‌چێت، بۆ چاره‌سه‌ركردنی ئه‌م كێشه‌یه د. هنه‌ری شێبان، كه پزێشكێكی لوبنانییه باس له چاره‌سه‌ركردنی ئه‌و كێشه‌یه ده‌كات له رێگه‌ی ره‌شكه و سركه-وه.\nسوده‌كانی جه‌رجیر بزانه\nجەرجیر رووه‌كێكه سوودێكی زۆری هه‌یه بۆ مرۆڤ و كار له‌سه‌ر ئه‌م خاڵانه‌ی خواره‌وه ده‌كات:\n1. جه‌رجیر ده‌وڵه‌مه‌نده به ڤیتامینH كه ئاره‌زووی سێكسی به‌رز ده‌كاته‌وه.\n2. میزكردن ئاسان ده‌كات.\n3. نه‌هێشتن و چاره‌سه‌ری به‌ڵه‌كبوون و ره‌نگبوونی پێست.\n4. كار له‌سه‌ر پاككردنه‌وه‌ی خوێن له له‌شدا ده‌كات.\n5. كار له‌سه‌ر به‌هێزكردنی پووك و ددان ده‌كات.\n6. كار له‌سه‌ر كه‌مكردنه‌وه‌ی ئازاری جومگه و ئێسقان ده‌كات.\n7. ئاسانكاری بۆ هه‌رسكردن ده‌كات.\n8. چاره‌سه‌ری په‌تای ئه‌نفلۆنزا ده‌كات.\nبەزالیای سارد و شێرپەنجە\nبەزالیا یاخود پۆڵکە، یەکێکە لەبەرهەمە پاقلەمەنیەکان کە "مەندڵ" بەکاریهێنا بۆ ئەنجامدانی تاقیکردنەوەکەی و توانی سەکەوتنێکی باش بەدەست بهێنیت لە بۆماوەدا، بەهۆی بەکارهێنانی ئەم رووەکەوە.\nئەوەی شایەنی باسە ئەم رووەکە سوودێکی زۆری هەیە بۆ تەندوستی مرۆڤ وچارەسەری زۆربەی نەخۆشیەکان دەکات بەتایبەتی شێرپەنجە.\nپۆلێن: بابه‌ته‌كان , زانیاری ته‌ندروستی , زانیاری كشتوكاڵی , زانیاری گشتی , میووه‌كان , هل تعلم؟\nبەم رێگا ئاسانە خۆت لە هەڵامەت بپارێزە\nوەک ئاشکرایە ئەم وەرزە زۆر لەبارە بۆ ئەوڤایرۆسانەی کە مرۆڤ تووشی نەخۆشی هەڵامەت دەکەن، هەروەها ئەمەش دەگوێزرێتەوە لە کەسێکەوە بۆ کەسێکیتر.\nئەوەی شایەنی باسە لەم وەرزەدا ئەم پەتایە تەواو بڵاو بوه‌تەوەو هەروەها چارەسەرکردنی کارێکی ئاسان نیە، چونکە ئەم ڤایرۆسە هەموو کاتێک شێوازی خۆی دەگۆڕێت، بۆیە ئەنتی بایۆتیکەکان ناتوانن بە ئاسانی لە ناوی ببەن، بۆ ئەمەش دەتوانیت خۆت لەم پەتایە بپارێزیت بەم ریَگا ئاسانە\nزەنجەفیل (بە شیَوەی تۆز) یاخود دەتوانیت خۆت ورد وردی بکەیت.\nناوکی ترێ لە چارەسەری کیمیاوی باشترە\nترێ یەکێکە لە میوە بەسوودەکان کە پێویستە بەردەوام بخورێت، بەڵام لە ترێ کە گرنگتر ناوکەکەیەتی کە سوودێکی زۆری هەیە بۆ کەم کردنەوەی نەخۆشی شێرپەنجە بەتایبەتی شێرپەنجەی کۆلۆن.\nلێکۆڵینەوەکان ئاشکرایان کردووە کە ئەوانەی ناوکی ترێ دەخۆن تەندروستیەکی باشتریان هەیە و هەروەها ئەگەری تووشبوونیان بە شێرپەنجە کەمترە.\nبۆچی میوەکانی بە نرخی ئاڵتون فرۆشت\nلە وڵاتی ژاپۆن ئەگەر یەکێکی بیانی بیەوێت میوە بکڕێت و بچێتە لای بەقاڵەکان کە دووکانەکانیان بە شێوەیەکی جوان و سەرنجڕاکێش ڕازاندۆتەوە، هیچ کات هەست ناکات میوەی کڕیوە بەڵکو هەست دەکات هاتووە بۆ کڕینی ئاڵتون.\nلە فرۆشگاکانی وڵاتی ژاپۆن بە تایبەتی گرانبەهاکان میوە زۆر بە گران دەفرۆشرێت کە نرخەکەی دەگاتە نرخی ئاڵتون، بۆ یە دانیشتوانی شارەکە ناتوانن بە کیلۆ بیکڕن بەڵکو تەنها بە دانە ئەیکڕن واتە یەک سێو یان یەک هێشوو ترێ.\nداواكاری گشتی لیستێك خواردنی مەترسیدار بڵاودەكاتەوە\nداواكاری گشتیی هەرێمی كوردستان لیستێك ناوی خواردەمەنی مەترسیدار بڵاودەكاتەوەو داوا دەكات لە هەرشوێنێك هاووڵاتییان ئەو جۆرە خۆراكانەیان بەدیكرد، داواكاری گشتی لێ ئاگادار بكەنەوە.\nسودەكانى هه نگوین\nهەنگوین ده‌رمانه شیفابه‌خشه كۆمه‌ڵێك سوودی زۆری هه‌یه، له‌وانه:\n1) زۆر باشه بۆ برین ئه‌گه‌ر ڕۆژی (3)جار چه‌وری بكه‌ی بۆ ماوه‌ی (41) ڕۆژ.\n2) له‌شی مرۆڤ زۆر به‌هێز ده‌كات و ئه‌عسابی هێمن ده‌كاته‌وه.\n3) گه‌ده زۆر به ئاسانی و خێرایی وه‌ری ده‌گرێ.\n4) زۆر یارمه‌تی گه‌ده ئه‌دات بۆ هه‌رس كردن.\n5) بۆ حه‌ساسیه‌تی چاو زۆر به‌سووده ئه‌گه‌ر وه‌ك مه‌ڵهه‌م به‌كاربهێنرێت.\nله‌سه‌رده‌می ئیغریقییه‌كانه‌وه گوێز ره‌مزی زیره‌كی بووه، بۆیه به‌ڕێكه‌وت نییه كه له مێشكێكی بچوك ده‌چێت، به‌ڵكو گوێز زۆر سودمه‌نده بۆ خانه‌كانی مێشێك و له‌گه‌ڵیشدا له‌ش ساغی، ئه‌مه‌ش هه‌ر له‌خۆڕا نه‌هاتووه.\nدواترین لێكۆڵینه‌وه‌ی زانكۆی به‌رشلۆنه له‌سه‌ر گوێز ده‌ریخست كه رۆژانه خواردنی بڕی حه‌وت گوێز رێژه‌ی چه‌وری له‌خوێندا كه‌مده‌كاته‌وه و په‌ستانی خوێن نزم ده‌كاته‌وه و رێژه‌ی شه‌كریش له‌خوێندا ڕاده‌گرێت.\nهه‌روه‌ها لێكۆڵینه‌وه‌كان ئه‌وه‌شیان ده‌رخستووه كاتێك كه كه‌سێك ده‌یه‌وێت كێشی كه‌مبكاته‌وه، گوێز یاریده‌ده‌رێكی باشه بۆ كه‌مكردنه‌وه‌ی هه‌ستی برسێتی، چونكه گوێز پڕه له‌جۆره‌ها چه‌وری به‌سود.\nبه‌گوێره‌ی هه‌واڵێكی سایتی (ماشی) لێكۆڵینه‌وه‌یه‌كی نوێی پزیشكی ده‌ریخستووه، هه‌نجیر ڕیشاڵی (بیكیتین)ی تێدایه، كه سودی بۆ كۆ ئه‌ندامی هه‌رس هه‌یه، هاوكات یارمه‌تیده‌ریشه بۆ له‌ناوبردنی كۆڵستڕۆڵی زیان به‌خشی له‌شی مرۆڤ و كه‌مكردنه‌وه‌ی په‌ستانی خوێن له‌یه‌ك كاتدا، ئه‌گه‌ر هه‌نجیر زۆر بخۆرێت ده‌بێته هۆی كه‌مبوونه‌وه‌ی په‌ستانی خوێن‌و دابه‌زاندنی سۆدیۆم‌و پۆتاسیۆم له‌له‌شدا، له‌گه‌ڵ ئه‌وه‌شدا هه‌نجیر له‌پێكهاته‌كه‌یدا بڕێكی زۆر سۆدیۆم‌و پۆتاسیۆم هه‌یه، كه ده‌بێته هۆی


خۆپیشانده‌ران له‌دژی كه‌می كاره‌با رێگای سەرەکی کەرکوک –سلێمانیان داخست - Kirkuknow\nخۆپیشانده‌ران له‌دژی كه‌می كاره‌با رێگای سەرەکی کەرکوک –سلێمانیان داخست\nكه‌ركوك/9ی ته‌مووزی 2018/خۆپیشاندان دژی كه‌مبونه‌وه‌ی كاتژمێره‌كانی پێدانی كاره‌بای نیشتیمانی له قه‌ره‌هه‌نجیر فۆتۆ: سۆران محه‌مه‌د\nخۆپیشانده‌ران له ناحیه‌ی قه‌ره‌هه‌نجیر له‌كه‌ركوك رێگای سه‌ره‌كی هه‌ردو پارێزگای كه‌ركوك – سلێمانیان بۆ ماوه‌ی كاتژمێرێك داخست، ئه‌وه‌ش دژی كه‌مبونه‌وه‌ی كاتژمێره‌كانی پێدانی كاره‌بای نیشتیمانی.\nخۆپیشاندانه‌كه به‌یانی ئه‌مڕۆ دووشه‌ممه 9ی ته‌مووز، له ناحیه‌ی قه‌ره‌هه‌نجیر خۆرهه‌ڵاتی كه‌ركوك به‌ڕێوه‌چوو.\nمحەمەد عەلی، یەکێک لە خۆپیشاندەران بە (کەرکوک ناو)ی وت “بەهۆی کەمی کارەباوە خۆپیشاندانمان ئەنجامداوە، کارەبا لە ناحیەکەمان زۆر خراپە، شەوانە تا بەرەبەیان بەهۆی نەبوی کارەباوە لەبەر دەرگای ماڵەکەمان دادەنیشین، بەڕۆژیش بەدەست گەرماوە دەناڵێنین، کەس نییە چارەی کەمی کارەبای ناحییەکەمان بکات، ده‌مانه‌وێت به‌م خۆپیشاندانه فشار دروستبكه‌ین بۆیه رێگاكه‌مان داخست”.\nکارەبا لە ناحیەکەمان زۆر خراپە، شەوانە تا بەرەبەیان بەهۆی نەبوی کارەباوە لەبەر دەرگای ماڵەکەمان دادەنیشین\nبەهێز یوسف، یەکێکی تر لە خۆپیشاندەران بۆ (کەرکوک ناو) وتی “جگە لەوەی کارەبامان نییە، مۆلیدەی ئەهلیش لە ناحییەکە نییە بۆ ئەوه‌ی ببێتە جێگرەوەی کارەبای نیشتیمانی”.\nئه‌وه‌ش له‌كاتێكدایه پله‌ی گه‌رما بۆ زیاتر له 40 پله به‌رزبۆته‌وه و خواستی به‌كارهێنانی كاره‌با بۆ ئامێره فێنككه‌ره‌وه‌كان زیادیكردوه.\nكاره‌بای كه‌ركوك كه‌مده‌بێته‌وه‌له دوو گـه‌ڕه‌ك خۆپـیـشاندان ئه‌نجامدرا\nئاڤێستا شێخ عەلی، بەڕێوه‌بەری ناحیەی قەرەهەنجیر، دەربارەی داواکاری هاوڵاتیان به (كه‌ركوك ناو)ی وت “بڕی كاره‌با كه‌مبۆوه هاوشانی گه‌ڕه‌كه‌كانی كه‌ركوك، به‌ڵام له‌ئێستاوه كێشه‌كه چاره‌سه‌ركراوه… ئێمە لەگەڵ خۆپیشاندانی هێمنانەین، نەک رێگا لە رێبوار و هاوڵاتیان بگیرێت”.\nهه‌فته‌ی رابردوش دانیشتوانی دوو گه‌ڕه‌كی شاری كه‌ركوك، خۆپیشاندانێكی ناڕه‌زاییان ئه‌نجامدا دژی كه‌مبونه‌وه‌ی كاتژمێره‌كانی پێدانی كاره‌بای نیشتمانی.\nپێشتر یاڵچین مه‌هدی، به‌رێوه‌به‌ری دابه‌شكردنی كاره‌بای كه‌ركوك به (كه‌ركوك ناو)ی وت “چەند رۆژێك بەر لە ئێستا 700 مێگاوات كارەبا دەگەیشته شاری كەركوك بەڵام ئێستا 500 مێگاوات كارەبا دەگات، به‌هۆی ئه‌وه‌ی ئاستی بەرهەمهێنانی كارەبا لەسەرانسەری عیراق كەمیكردووه”.


ڤیدیۆ.. ریال مەدرید 2-1 لە رۆمای بردەوە\nیانەی ریال مەدریدی ئیسپانی لە سێیەم و دوا یاریی خۆی لە جامی پاڵەوانانی ناودەوڵەتی لە وڵاتی ئەمەریكا بە ئەنجامی 2-1 گۆڵ لە یانەی رۆمای ئیتاڵی بردەوە.\nیارییەكە بەرەبەیانی ئەمڕۆ چوارشەم لەنێو یاریگەی (میتلاف ستادیۆم) لە شاری نیوجرسی ئەمەریكا بەڕێوە چوو، لە گێمی یەكەمدا یانەی ریال مەدرید دوو گۆڵی لە رێگەی یاریزانان ماركۆ ئەسینسیۆ لە خولەكی 2 و گاریس بێڵ لە خولەكی 15 تۆمار كرد.\nلە گێمی دووەمیشدا یاریزانانی یانەی رۆما هەوڵێكی زۆریان دا ئەنجامی یارییەكە یەكسان بكەنەوە، بەڵام لە زۆربەی هەوڵەكان شكستیان خوارد و تەنیا گۆڵێكیان لە رێگەی یاریزان كیڤین ستروتمان لە خولەكی 83 پێ تۆمار كرا و یارییەكەیان بە ئەنجامی 2-1 گۆڵ دۆڕاند.\nیانەی ریال مەدرید لە سێ یارییەكەی جامی پاڵەوانان لە وڵاتی ئەمەریكا دوو یاری بەرامبەر یانەكانی یۆڤێنتۆس 1-0 گۆڵ و رۆما 2-1 گۆڵ بردبووەوە و یارییەكیشی بەرامبەر یانەی مانچستەر یونایتد بە ئەنجامی 1-2 گۆڵ دۆڕاندبوو.\nیانەی رۆماش دوو شكست بەرامبەر یانەكانی تۆتنهام 2-0 و ریال مەدرید 2-1 گۆڵ لەگەڵ سەركەوتنێك بەرامبەر یانەی بەرشەلۆنە بە ئەنجامی 4-2 گۆڵ تۆمار كردبوو.\nیانەی ریال مەدرید شەمووی داهاتوو لە جامی سانتیاگۆ بێرنابیۆ رووبەڕووی یانەی میلانی ئیتاڵی دەبێتەوە، دواتریش رۆژی 15ی ئەم مانگە یارییە قورسەكەی بەرامبەر یانەی ئەتلەتیكۆ مەدرید لە جامی سوپەری ئەوروپا هەیە.


📅 ایمڕوو 31-05 أڕ تاریخ ▾\n| 💳 کمک های مالیبه ما کمک كورديپيديا بهتر ساخت. حتی کمک های مالی کوچک می تواند متفاوت باشد. ما نیاز به کمک مالی خود را برای دستیابی به تکنولوژی روز و سریع تر برای خدمات ما، برای ایجاد و ترویج سازمان كورديپيديا و استخدام کارکنان اختصاص داده شده به افزایش و بهبود محتوا، طر | 📕 کتاووخانه کەڵنگتەرین کتاووخانه دیجیتال کؤردی - (10,959) کتاوو | |\n📊 شؤمارە مەقاڵەل 373,933 | شؤمارە عەسگەل 58,930 | کتاووەل 10,959 | فایل های مرتبط 42,267 | 📼 Video 167 | 🗄 بنچەکەل(سەرکەنی=سرچشمە) 14,548 |\n👁 اێ بەخشە 532 گل سئرکریائە(دێینە)


مێرمنداڵانی تاوانکار، له‌وانه‌یه پابه‌ندیان بکرێته پاوه - Radio Sweden Kurdish - Radyoya Swêdê - ڕادیۆی سوید | Sveriges Radio\nمێرمنداڵانی تاوانکار، له‌وانه‌یه پابه‌ندیان بکرێته پاوه\nبڵاو کرایه‌وه måndag 7 mars 2011 kl 12.56\nwêne: Per Ydreskog/Scanpix\nبه‌شێکی به‌رچاوی ئه‌و سه‌د مێرمنداڵه 15 تا 17 ساڵانه‌یه‌ی، هه‌موو ساڵێ له‌به‌ر تاوانکاریی گه‌وره مه‌حکووم ده‌کرێن، به‌ره‌و تاوانکاری ده‌گه‌ڕێنه‌وه. حوکوومه‌ت ده‌یه‌وێ بۆ به‌رگرتن به‌مه، پابه‌ندی ئه‌له‌کتروونیی زیندان بخاته قاچی ئه‌و گه‌نجانه‌ی حوکمی چاوه‌دێرییان به‌سه‌ردا بڕاوه. وه‌زیری داد، خاتوو بیاتریس ئاسک ده‌ڵێ وا باشتره مرۆڤ هه‌ست به ئازادی و سه‌ربه‌خۆیی بکا و بڕیار بستێنێ به‌ڵام هاوکاتیش بزانێ که سنووردار کراوه و ناتوانێ و نابێ هه‌ر هه‌موو شتێک بکات. به‌و پانده‌وه، ئه‌م ئامانجه پێک دێ!\nکه‌چێ به‌پێچه‌وانه‌وه به‌رهه‌ڵستکاران و ده‌سته‌ی به‌ڕێوه‌به‌ریی کۆمه‌ڵگا ڕه‌خنه له‌م پێشنیازه ده‌گرن و ده‌ڵێن مه‌ترسیی ئه‌و پابه‌ندکردنه ئه‌وه‌یه که هه‌ستی خۆگرێدانی گه‌نجان به دنیای تاوانکارانه‌وه زێده ده‌بێ. ئاندێرش تێگنل له Socialstyrelsen ده‌ڵێ به هیچ جۆرێک نابێ ئه‌م کاره بکرێ و پێوه‌ندیی تاکه‌که‌سی که به‌شێكی گرنگی هێنانه‌وه‌ی گه‌نجانه بۆ ناو جه‌رگه‌ی کۆمه‌ڵگا، نابێ جێی خۆی بداته پابه‌ندی زیندان.\nحوکوومه‌ت به‌ته‌مایه ئه‌م پێشنیازه‌یاسایه به‌مزوانه پێشکه‌ش به په‌رله‌مان بکات تا په‌سند بکرێ. بێت و په‌سندیش بکرێ ئه‌وا مێرمنداڵانی له نێوان 15 و 17 ساڵدا که تاوانکارییه‌کی جیدییان کردووه وه‌ک قه‌تڵ و لێدان و دزی، ده‌بێ له ساڵی داهاتووه پابه‌ندی ئه‌له‌کترۆنیان بخرێته پاوه.


پرۆسەی پێشکەشکردن | Citizenships by Investment Programs\nپێشکەشکارییەکی سەرکەوتوو بۆ ڕەگەزنامەی دووەم پەیوەستە بە چەندین فاکتەری سەرەکی جیاوازەوە. ئەو بەرچاو ڕوونییەی کە ئێمە بەدەستمان هێناوە بەهۆی هەزاران کەیسی جیاوازەوە لەم ساڵانەدا، یارمەتیمان دەدات کە پێشبینی هەموو ئەو بەربەست و کێشانە بکەین کە ڕووبەڕوی هەر کەیسێکی جیاواز دەبنەوە. شارەزایی و کارامەیی ئێمە لەوەدایە کە کێشەکان پێش دروست بونیان لەناو ببەین و هەر پێش دەستپێکردن باشترین ڕێگا چارەسەر بدۆزینەوە بۆ ئەوەی یەکەم و کۆتا وەڵام هەر سەرکەوتن بێت لە پرۆسەکەدا.\n1.هەڵسەنگاندنی دۆخی پێشکەشکار\nلە هەنگاوی یەکەم دا ئێمە هاندەر و پێداویستیەکانی کەسی پێشکەشکار هەڵدەسەنگێنین، ئەمەش بۆ ئەوەی لەنێوان (نیشتەجێ بوون و وەرگرتنی ڕەگەزنامە) ئەو پرۆگرامە هەڵبژێرین کە گونجاوە بۆ کەسی پێشکەشکار. دواتر ئێمە دڵنیایی وەردەگرین لەوەی کە نەتەوەو بارودۆخی کەسی پێشکەشکار ڕیگەی پێدەدات کە بتوانێت بۆ پرۆگرامێک پێشکەش بکات، ئەگەرنا ئێمە پرۆگرامێکی جێگرەوەی بۆ ئەدۆزینەوە.\nلەم قۆناغەدا ئێمە پێداچوونەوەیەکی تەواو بە کوالێتی پێشکەشکاری ڕەگەزنامەی دووەم دەکەینەوە و داوای کۆپیەک لە پاسپۆڕتی کەسی پێشکەشکار دەکەین بۆ چاوپێخشاندن لە باری ئاسایشی پێشکەشکارەکە.\nپێشکەشکارییەک لەوانەیە ڕەتبکرێتەوە بەهۆی یەکێک لەم هۆکارانە:\nپێشینەی گیران و بەند کران لە بەندینخانە بەهۆی ئەنجامدانی تاوانێک.\nپووچەڵ بوونەوەی ئابووری کەسی یاخود کۆمپانیا یان فرۆشتن و بەبازاڕ کردنی پشک و بەرهەمەکان بەهۆی پێنەدرانی ئەو پارەیەی کە پێویستە کۆمپانیاکە بیدات بە لایەنی پێویست.\nبەشدار بوون لە فێڵ کردن و ساختە کردنی پارەو بڕی دارایی\nبەدەست هێنانی پارە لەڕێی سەرچاوەی نایاسایی\nتێپەڕبوون بە پرۆسەی لێکۆڵینەوەی باج لەلایەن دەستەی باج دانەوە\nڕەتکرابێتەوە لە پرۆسەی وەرگیرانی هەلی کار یاخود نیشتەجێبوون لە هەر وڵاتێک\nدیپۆرت کرابێتەوە لە هەر وڵاتێک دا\nئەگەر کەیسەکە هەر بەربەست و کۆسپێکی هەبوو، ئێمە لەپێش دا بەدواچوونی بۆ دەکەین و بەردەستی حکومەتی دەخەین هەتاوەکوو ڕەزامەندی ئەوان وەرگرین.\nلەم قۆناغەدا، بەشداربوو ڕێکەوتننامەی پارێزگاری لەگەڵ ئێمە واژوو دەکات و دواتر ئێمە دەست دەکەین بە کارکردن لەسەر پێشکەشکارییەکەی.\n2.ئامادەکردنی پەڕاو و بەڵگەنامەکان\nئێمە بەرپرسێکی بەڵگەنامەکان بۆ هەر کەیسێک دادەنێین بۆ ئەوەی یارمەتی پێشکەشکار بدات لە ئامادە کردنی بەڵگەنامەو پەڕاوەکان. ئێمە دەتوانین زۆربەی بەڵگەنامەکان ئامادە بکەین لەجێی پێشکەشکار.\nلەم قۆناغەدا بەرپرسی بەڵگەنامەکان هەڵدەستێت بە ئامادەکردنی چێک لیستێکی کەسی بۆ پێشکەشکار و ئەندامانی خێزانەکەی و ئامادە کردنی هەموو ئەو بەڵگەنامە گرنگانەی کە داواکراون بۆ ئامادە کردنی پێشکەشکارییەکی سەرکەوتوو.\nتکایە تێبینی ئەوە بکەن کە هەر کەیسێکی جیاواز پێویستی بە بەڵگەنامەی جیاواز هەیە، وە لەکاتی بەردەست نەبوونی هەریەکەیان، ئەگەر ڕێپێدراو بوو ئێمە سوێندنامەیەک ئامادە دەکەین بۆ پێدانی ڕوون کردنەوە بە حکومەت.\nهەندێک لەو بەڵگەنامە سەرەتاییانەی کە داوا دەکرێن بریتین لە:\nکۆپییەکی باوەڕپێکراو لە پاسپۆرتی ئێستای پێشكەشکار.\nکۆپییەکی باوەڕپێکراو لە کارتی نیشتمانی ئێستای پێشکەشکار.\nبەڵگەی ئۆرجیناڵی تۆماری لەدایک بوون، یاخود کۆپییەک لە بڕوانامەی تەواوی لەدایک بوون.\nبڕوانامەی ئۆرجیناڵی ئەستۆپاکی لەلایەن پۆلیسی وڵاتی ڕەگەزنامەی سەرەکی و شوێنی نیشتەجێ بوونی.\n3.تۆماری بەڵگەنامەکان لە حکومەت دا\nکاتێک فایلەکان هەموو ئامادە بوون، ئێمە کەیسەکە تۆمار دەکەین لەوبەڕێوبەرایەتی بەرپرس لە پێشكەش نامە لە وڵاتی دیرایکراودا.\nحکومەت دانپێدانێک دەدات بەوەی کە فایلەکان قبوڵ کراون و هەموو بەڵگەنامەکان بە شێوەیەکی دروست تۆمار کراون. لێرەدا حکومەت فایلەکە دەنێردرێت بۆ ئاژانسی دڵنیایی کردنەوەی باوەڕپێکراو بۆ لێکوڵینەوە لە پشتزەمینەکەی.\n4. پرۆسەکانی ئاژانسی دڵنیایی\nدوای کۆتایی پێهاتنی ئەو لێکۆڵینەوانەی کە لەلایەن ئاژانسی دڵنیاییەوە کراوە، ئەوا ڕاپۆرتێک ئامادە دەکرێت کە لەلایەن حکومەتەوە پێداچوونەوەی بۆ دەکرێت.\nلەم قۆناغەدا،لەوانەیە چەندین بەڵگەنامەی پشتگیری تر داوا بکرێت لەلایەن حکومەتەوە بۆ زیاتر ڕوون بوونەوەی هەندێک لەو خاڵانەی کە هاتوونە پێش لەکاتی لێکۆڵینەوە لە پشتزەمینەی پێشکەشکارەکە. لە ئێستادا، زیاتر لە ٪٥٠ کەیسەکان دوای ئەوەی کە لێکۆڵینەوەیان لێ دەکرێت لەلایەن دەزگای دڵنیاییەوە، داوای بەڵگەنامەی زیادتریان لێدەکرێت کە ئەمەش ئەو بەشەیە کە ئاستەنگەکان زیاد دەکەن.\nلەم هەنگاوەدایە کە کارکردن لەگەڵ ڕاوێژکارێکی شارەزاو پێشکەوتووی ڕەگەزنامە دەوری خۆی دەبینێت لە وەرگیران یاخود ڕەتبوونەوەی پێشکەشکاریەکەت بۆ وەرگرتنی ڕەگەزنامەی دووەم.\nپرۆسەی ئاژانسی دڵنیایی بەشێوەیەکی گشتی ماوەی دوو بۆ سێ مانگ دەخایێنێت، هەروەها هەندێک لە وڵاتەکان ئۆفەری خێرا کردنی پرۆسەکە دەدەن و کاتەکە کەم دەکەنەوە بۆ نزیکەی پێنج حەفتە بۆ تەواو کردنی هەموو کارەکان ئەمەش لەبەرامبەر پێدانی بڕێک\n5.قبوڵی حکومەت و پارەدان\nکاتێک حکومەت ڕازی بوو بەو بەڵگەنامانەی کە پێشتر پێشکەش کراون، ئەوا پەڕاوێکی قبوڵ دەردەکات. لەم هەنگاوەدا، داوا لە کەسی پێشکەشکار دەکرێت کە ئەو بڕە پارەیەی کە بەخشیوێتی یاخود وەبەرهێنانی پێ کردووە (بێگومان ئەمە پێشتر لەلایەن کەسی پێشکەشکار بڕیاری لەسەردراوە) و هەروەها ئەو بڕە پارەیەی کە داواکراوە لەلایەن حکومەتەوە، ڕادەست بکرێت.\nدوای ئەوەی کە بڕە پارەی داواکراو ڕادەست کرا، ئێمە داوای کۆپیەک دەکەین لەو چەکەی کە لەلایەن بانکی کەسی پێشکەشکار دەرکراوە بۆ ئەوەی دڵنیا بینەوە کە حکومەت دەتوانێت شوێنی دەرماڵەکان ببینێتەوە بێ هیچ دواکەوتنێک. ئێمە ڕاستەوخۆ پەیوەندی لەگەڵ بانکە ناوخۆییەکانی پەیوەندیدار دەکەین و هەموو بەڵگەنامە داواکراوەکان پێشکەش دەکەین بۆ دڵنیا کردنەوەی ئاڵوگۆڕەکان لەکاتی خۆیدا.\n6.بڕوانامەکانی هاوڵاتی بوون و پاسپۆڕت\nبڕوانامەی هاوڵاتی بوون لەماوەی مانگێک دوای ئەوەی کە حکومەت قبوڵی گەیشتنی چەکی پارەی دا دروست دەکرێت، پێویستە بڕوانامەی هاوڵاتی بوون واژوو بکرێت لەلایەن دەسەڵاتێکی حکومەتەوە.\nدوای ئەوەی کە بەڵگەنامەکانی هاوڵاتی بوون ئامادە بوون، ئێمە داواکاری پێشکەش دەکەین بۆ وەرگرتنی پاسپۆرت. پاسپۆرتی نوێی هاوڵاتی بوون دروست دەکرێت لەلایەن نوسینگەی پاسپۆرتەوە کە دەسەڵاتێکی جیاوازە وەک لەو بەشەی کە پرۆسەی بەدەست هێنانی ڕەگەزنامەی تێدا ئەنجام دەدرێت. دروست کردن و ئامادە بوونی پاسپۆرت بە نزیکەیی حەفتەیەک دەخایێنێت. لە باروودۆخە گرنگ و بەپەلەکان دا ئێمە ئەتوانین پاسپۆرتەکە لەماوی ٢٤ کاتژمێردا بەدەست بهێنین.\nپاسپۆرت و بەڵگەنامەی هاوڵاتی بوون دوای ئامادە بوونیان دەنێردرێنە ئۆفیسی ئێمە ، وە دواتر ئێمە ڕووبەڕوو ڕادەستی کەسی پێشکەشکاری دەکەین. هەروەها بۆ ڕەزامەندبوونی کڕیارانمان ئێمە لەسەر داواکاری خۆیان دەتوانین بەڵگەنامەو پاسپۆڕتەکان ڕەوانەی شوێنی نیشتەجێبوونیان بکەین لە وڵاتی خۆیاندا.\nتکایە تێبینی ئەوە بکە کە ئەم ڕێکارانە بریتین لە ڕێکاری هەنگاو بە هەنگاوی پرۆسەی داواکارییەکان، هەرچەندە هەر وڵاتێک و هەر بەرنامەیەک تایبەتمەندی خۆی هەیە. پرۆسەی بەرنامەکانی نیشتەجێبوون جیاوازە لە پرۆسەی بەرنامەکانی بەدەست هێنانی ڕەگەزنامە لەڕێگەی وەبەرهێنان. بۆ چۆنییەتی پرۆسەی پێشکەش کردن بۆ بەرنامەیەکی دیاریکراو، تکایە سەردانی یەکێک لە لاپەڕەکانی تایبەت بە هەر پرۆگرامێک بکەو پاشان بچۆرە بەشی (پرۆسە).


هه‌ڵبه‌سته به‌رزه‌که‌ی مه‌حمود ده‌روێش بۆ کوردستان … قه‌یس قه‌ره‌داغی\nWritten by Administrator\tTuesday, 27 December 2011 08:17\nله ساڵی 1965 هه‌ردو سوپای داگیرکه‌ری عێراق و سوریا هاوبه‌ش هێڕشێکی به‌رفراوانیان ئه‌نجامدا له کوردستان، ئامانجی ئه‌و هێڕشه بنبڕکردنی شۆڕشی ئه‌یلول بوو بۆ ئه‌وی له ڕه‌گه‌وه نه‌مامی ژیانی هه‌ڵکێشێت، به‌ڵام پێشمه‌رگه‌ی شؤڕش پاڵه‌وانانه به‌رپه‌رچی ئه‌و هێڕشه‌یان دایه‌وه و وایان له ئه‌فسه‌ر و سه‌ربازه‌کانی کرد که کلکی دۆڕاندن به دوای خۆیان ڕاکێشن.\nده‌نگۆی ئه‌و هێڕشه نامرۆییه دونیای گرته‌وه، پیاوه بچوکه‌کانی عروبه چاوه‌ڕوانی ئه‌نجامێک بوون که به گوێره‌ی ویستی شۆڤینیان بگونجێت به‌ڵام دۆستانی کورد خه‌مباری دایگرتن، هه‌ر له‌و کات و ساته‌دا بوو ئایه‌توڵا موحسن الحه‌کیم که مه‌رجه‌عی باڵای شیعه‌کان بوو له جیهاندا و دۆستێکی دێڕینی خوالێخۆشبوو مه‌لا مسته‌فا بوو فه‌توا به ناوبانگه‌که‌ی ڕاگه‌یاند که تێیدا جه‌نگ کردنی دژه کوردی به کارێکی حه‌رام له قه‌ڵه‌مدا و به پێی ئه‌و فه‌توایه‌ش سه‌ربازێکی زۆر له شیعه مه‌زهه‌به‌کانی باشوری عێراق که له خاکی کوردستان سه‌رباز بوون ریزه‌کانی سوپایان به‌جێهێشت بۆ ئه‌وه‌ی ده‌ستیان نه‌چێته خوێنی کورد و به‌و پێیه دونیا و ئاخره‌تیان له کیس بچێت.\nشاعیری هه‌ره گه‌وره و به‌ناوبانگی فه‌له‌ستینی و عه‌ره‌ب مه‌حمود ده‌روێش که له‌و ده‌مه‌دا ئه‌ندامی پارتی کۆمه‌نیستی ئیسرائیل بوو سۆز و هه‌ستی خۆی به قه‌سیده‌یه‌ک ده‌ربڕی به ناوی ( کوردستان ) که له‌و ده‌مه‌دا بوو به وێردی سه‌رزمانی گه‌لێک له پێشکه‌تووخوازانی عه‌ره‌ب، به‌ڵام ئه‌وه‌ی دیوانه‌که‌ی ده‌روێش بخوێنێته‌وه چاوی به‌و قه‌سیده‌یه ناکه‌وێت، هه‌ندێک له کوردانی خۆمان تا ئێستاش باوه‌ڕیان وایه که گوایه دواتر مه‌حمود ده‌روێش له بڵاو کردنه‌وه‌ی ئه‌و شیعره په‌شیمان بووه‌ته‌وه، هه‌رچی عه‌ره‌بیشه ده‌ڵێن ئه‌سڵه‌ن ده‌روێش خاوه‌نی ئه‌و شیعره نیه به‌ڵکو که‌سانی دیکه ئه‌و شیعره‌یان نووسیوه‌ته‌وه و به ناوی ئه‌وه‌وه بڵاویان کردوه‌ته‌وه، له ڕاستیشدا هه‌ردوو ڕاکه گه‌لێ له ڕاستییه‌وه دوورن، ئه‌وه‌ی ڕاست بێت ئه‌وه‌یه که وه‌زاره‌تی رۆشنبیری رژێمی شۆڤینی سوریا کاتێک کۆبه‌رهه‌می ئه‌م شاعیره‌یان له چاپدا ئه‌م قه‌سیده‌یان تێیدا قرتاند و له هه‌مان کۆبه‌رهه‌مدا نووسیویانه هه‌ر قه‌سیده‌یه‌ک له دووتۆی ئه‌م دیوانه‌دا نه‌بێت به‌رهه‌می شاعیر نیه !\nلێره‌دا دوای تێپه‌ربوونی 47 ساڵ له سه‌ر ئه‌و به‌رهه‌مه به‌پێزه‌ی خوالێخۆشبوو مه‌حمود ده‌روێش ده‌قه‌که به زمانی پاراوی کوردی ده‌خه‌ینه به‌ر چاوی نه‌وه‌ی ئێستا بۆ ئه‌وه‌ی بزانن که کێشه‌ی نه‌ته‌وه‌که‌یان هه‌میشه کێشه‌یه‌کی ڕه‌وا بووه بۆیه دۆستانی به‌م شێوه‌یه هاتونه‌ته گۆ.\nدڵی خه‌ڵکیتان له گه‌ڵه،\nهه‌رچه‌نده مووشه‌که‌کان بفڕنه چیاکان\nچاوی خه‌ڵکیتان له گه‌ڵه، \nبێ گوێدان له سه‌ر هه‌تاو ده‌ڕوات\nبۆنی زه‌مینتان له گه‌ڵه، \nله ناوقه‌دی ئۆقیانووسه‌وه به‌ره‌و باکوور\nله گه‌ڵتاناین ئه‌ز و داک و بابم و\nزه‌یتون و به‌رامه‌ی پڕته‌قاڵم\nهه‌ڵبه‌ست و سۆز‌مانتان له گه‌ڵه،\nسه‌ربازن له سه‌نگه‌ری ئێوه\nئه‌ی ئه‌وانه‌ی پاسه‌وانی خۆرن\nدژ به نیوچه‌پیاوان، هه‌ڵگرانی کۆت،\nڕه‌شه‌با نامهه‌ژێنێت و خه‌باتی ئێوه خه‌باتمه\nئایا سوارێکی شه‌ته‌کدراو له چنگتان هه‌ڵنه‌هات،\nکه له سه‌ر گه‌ردنی گوڕێسه‌که‌ی نووسراوه :\n( بژی عروبه ) ؟\nئایا ماینه‌که‌ت هه‌ڵات ؟\nئایا لووله‌ی تفه‌نگه‌کان دابه‌زین ؟\nئایا شمشێره‌که‌ت هه‌ڵگه‌را بوو به گومرا؟\nله خاکی کوردستان\nله‌و شوێنه‌ی سووتان و ترس تێیدا بێدارن\nمه‌رگ بۆ کرێکارانه گه‌ر بڵێن :\nنرخی ماندووبوون هی ئێمه‌یه\nمه‌رگ بۆ جوتیارانه گه‌ر بڵێن:\nنرخی خاک هی ئێمه‌یه !\nمه‌رگ بۆ منداڵانه گه‌ر بڵێن :\nنوری په‌رتووک هی ئێمه‌یه !\nمه‌رگ بۆ کورده گه‌ر بڵێن :\nمافی هه‌ناسه‌مان هه‌یه له‌م ژینه !\nگوزه‌ر بکه له‌و خاکی کوردستانه\nتێپه‌ڕه ئه‌ی عروبه\nئا ئه‌مه وه‌رزی دره‌وی هاوینانه !؟\nتۆ نابینای گه‌ر له لووله‌ی تۆپه‌وه بڕوانیت\nهه‌ڵمه‌ت به‌ره بۆ مێژووی مرۆڤایه‌تیت\nهه‌ر به ناوی عروبه‌وه\nخوێن حه‌ڵال ده‌که‌ن،\nپێلاو حوکمت ده‌کات\nبۆیه وا ڕه‌وانه‌ی زبڵخانه‌ی زه‌مان کرایت\nگه‌نترین شت که زه‌مان به زه‌مانی ڕاگه‌یاند\nئه‌وه‌یه که هه‌ر به‌ناوی عروبه‌وه،\nمێژوو بریندار بکرێت له که‌ناره‌کانی\nدیجله و فورات\nته‌نها ئه‌وه به‌س نیه که،\nئێمه له‌وان نین و دوورین له ڕێره‌ویان\nتوڕدراوی ناو زبڵکوانین\nبه‌ڵکو به‌دترین کار ئه‌وه‌یه :\nکه توڕدراوی ده‌ستی عروبه‌ین و\nشاره‌زاد.. ئه‌ی شاره‌زاد\nشه‌و خه‌ریکه به‌یان قوت ده‌دات\nوه‌رزی دروێنه‌ی کێڵگه‌کانه له کوردستان\nخۆشه‌ویستی و چرپه‌ی هاوسێ ماڵ قه‌ده‌خه‌یه\nهیچ شتێک ڕه‌ها نیه\nته‌نها ڕژتنی خوێنی کوردان نه بێت\nکه بووه به نه‌وتی چراکانیان\nئه‌وه‌ی به مه‌رگی کوردان هه‌ڵده‌کرێت\nڕیسوایی بۆ به‌غدا، هیچ شتێکی تێدا ره‌ها نیه\nته‌نها خوێنی کورد نه‌بێت له ڕادیۆ\nله رۆژنامه‌کانی به‌ربه‌یان\nمه‌ره‌که‌بی رۆنامه‌کانی شار خوێنه\n( قه‌ڵاچۆمان کردن !!)\nله‌ولاشه‌وه گورگه‌کان به شانازییه‌وه بزه ده‌به‌خشن،\n( ئێمه له خاکی کوردستان،\nگۆڕێکی ڕووتمان له سه‌ر گۆڕێک چاند )\nئێمه که‌له‌سه‌ری بێ شومارمان ناشت!!\nشه‌و هه‌ڵمه‌تی به‌یان ده‌دات\nپێخه‌فی نه‌رمی تۆش وا له به‌ر قاچی ئاغا پووچه‌که‌ته و\nوا خه‌ریکه خودی خوێنڕێژان ده‌خنکێنێت و\nیاریکه‌ری ده‌ست له ناو ئاگریش وا خه‌ریکه ده‌مرێت\nمه‌رگ ته‌نها بۆهه‌ڵگری بڵێسه سووتاوه‌کانه\nئه‌وانه‌ی چرایان به خوێنی خه‌ڵکانه\nده تا به یه‌ک ده‌گه‌ینه‌وه له چاخه‌کانی داهاتوو\nله گه‌ڵ نه‌ته‌وه‌یه‌ک شۆڕشگێران دروستی ده‌که‌ن به بازوو!


ڕۆحانی: ئێران و پاکستان هێزێکی هاوبەشی کاردانەوەی خێرا لەسەر سنوور پێکدەهێنن\nسەرۆکی ئێران حەسەن ڕۆحانی و سەرۆک وەزیری پاکستان عیمران خان\nسەرۆکی ئێران حەسەن ڕۆحانی لە کۆنگرەیەکی ڕۆژنامەوانی هاوبەشدا لەگەڵ سەرۆک وەزیری پاکستان عیمران خاندا وتی دوو وڵاتەکە هێزێکی هاوبەشی کاردانەوەی خێرا لەسەر سنووری نێوان ئێران و پاکستان پێکدەهێنن بەمەبەستی بەرپەرچدانەوەی چالاکیەکانی توندڕەوان لە ناوچەکەدا.\nکەناڵی فەڕمی ئێران ئاماژەی بەوەدا ڕۆژی یەکشەممە خان گەیشتۆتە ئێران بەمەبەستی گفتوگۆکردن لەسەر بابەتەکانی ئاسایش و هەرێمەکە، ئەمەش ڕۆژێک دوای ئەوەی ئیسلام ئاباد داوای لە تاران کرد ڕێوشوێن بگرێتەبەر دژی ئەو توندڕەوانەی کە بەرپرس بوون لە هێرشەکەی هەرێمی بلوخستانی پاکستان.\nلە ماوەی مانگەکانی ڕابردوودا پەیوەندییەکانی نێوان ئێران و پاکستان گرژییان تێکەوت و هەردوولا یەکتریان تۆمەتبار کرد بە تۆمەتی ئەوەی هەوڵی تەواو نادەن بۆ لەناوبردنی ئەو توندڕەوانەی کە باوەڕ وایە ناوچە سنوورییەکانی نێوان ئەو دوو وڵاتە وەکو پەناگەیەک بۆ خۆیان بەکاردەهێنن.\nڕۆحانی لەمیانەی کۆنگرە ڕۆژنامەوانیەکەدا وتی " ڕێکەوتووین لەسەر زیادکردنی هاریکارییە ئەمنیەکانی نێوان دوو وڵاتەکە و هێزەکانی پاسەوانی سنوور و هەواڵگری نێوانمان، هەروەها ڕێکەوتووین لەسەر پێکهێنانی هێزێکی هاوبەشی کاردانەوەی خێرا لەسەر سنووری نێوان دوو وڵاتەکە بەمەبەستی بەرەنگاربوونەوەی تیرۆر."\nخان وتی چالاکی توندڕەوان لەسەر سنوور سەرچاوەی گرژییەکانە.\nخان لە کۆنگرە ڕۆژنامەوانیە هاوبەشەکەدا وتی " گرنگترین هۆکاری ئەوەی کە من لێرەم ئەوەیە کە هەستم کرد بابەتی تیرۆر ناکۆکییەکانی نێوان دوو وڵاتەکەمان زیاتر دەکات."\nوتیشی " بۆیە زۆر گرنگ بوو بۆم لەگەڵ سەرکردەی ئاسایشی خۆماندا بێمە ئێرە بۆ چارەسەرکردنی ئەم بابەتە."\nڕۆژی پێنجشەممەی ڕابردوو هێرشێک لە هەرێمی بلوخستان ڕوویدا و تیایدا چواردە کەس ڕفێندران و دواتر کوژران. گروپێکی نوێ بەرپرسیارێتی ئەو هێرشەی ڕاگەیاند. ئەم گروپە بە چەتری هاوپەیمانێتی نێوان ئەو گروپە یاخیبووانە دادەنرێت کە لە هەرێمەکەدا چالاکیان هەیە کە دەکەوێتە سەر سنووری نێوان پاکستان و ئێران.\nدواتر خان چاوی بە ڕابەری باڵای ئێران ئایەتوڵا عەلی خامنەئی کەوت و خامنەئی وتی دوژمنان پشتیوانی لەو گرژییانە دەکەن کە لە ناوچە سنوورییەکاندا هەیە.\nدەزگای ڕاگەیاندنی فەڕمی لە زاری خامنەئییەوە بڵاویکردەوە " ئەو گروپە تیرۆریستیانەی کە سەرچاوەی تێکدانی ئاسایشن لەسەر سنوور، پارە و چەک لە دوژمنەوە وەردەگرن، یەکێک لە ئامانجەکانی ئەم تێکدانەش ژەهراویکردنی پەیوەندییەکانی نێوان دوو وڵاتەکەیە."\nجێی ئاماژەیە ئێران سعودیە تۆمەتبار دەکات بە تۆمەتی پشتیوانیکردنی یاخیبووە چەکدارەکان، لەلای خۆشیەوە سعودیە ئەوە ڕەت دەکاتەوە.\nوەزیری دەرەوەی پاکستان شا مەحمود قەرشی ڕۆژی شەممە وتی بنکەکانی مەشق و بنکە لۆجیستیکیەکانی سەر بەو هاوپەیمانێتیە نوێیەی کە هێرشەکەیان ئەنجامدا، لە ناو ئێراندا بوونیان هەیە، هەروەها داوای لە ئێران کرد ڕێوشوێن بگرێتەبەر دژی ئەو هاوپەیمانێتیە نوێیە.\nلەلای خۆیەوە تاران دەڵێت گروپە تیرۆریستیەکان لە پەناگە پارێزراوەکانی پاکستانەوە دەست دەکەن بە کارەکانیان، چەند جارێکیش داوای لە ئیسلام ئاباد کردووە ڕێوشوێن دژیان بگرێتەبەر.\nجێی ئاماژەیە دوای کردەوە خۆکوژییەکەی باشووری ڕۆژهەڵاتی ئێران لە مانگی دوودا کە بووە هۆی کوژرانی 27 سەربازی سوپای پاسدارانی ئێران، تاران ڕێوشوێنە ئەمنییەکانی بەدرێژایی سنووری نێوان وڵاتەکەی و پاکستان توندترکردۆتەوە. بەرپرسانی ئێرانیش دەڵێن ئەنجامدەرانی هێرشەکە لە پاکستانن.


بەندکراوێکی مانگرتوو بۆ ژووری تاکەکەسی گواسترایەوە | KHRN\nماڵ هه‌واڵه‌کانبه‌ندكراوان\tبەندکراوێکی مانگرتوو بۆ ژووری تاکەکەسی گواسترایەوە\nبەندکراوێکی مانگرتوو بۆ ژووری تاکەکەسی گواسترایەوە\nه‌ندحوسێن محەمەدیان، بەندکراوی سزادراو به سێداره کە لە رۆژی ١٢ی خەرمانانەوە/ ٢٠١٩.٠٩.٠٣ دەستی دابوویە مانگرتن لە خواردن، بە فەرمانی بەپرسانی گرتووخانەی تەورێز بۆ ژووری تاکەکەسی گواسترایەوە.\nبە پێی ئه‌و زانیارییانه‌ی به تۆڕی مافەکانی مرۆڤی کوردستان گه‌یشتوون، لە کاتێکدا دۆخی ئەم هاوڵاتییە لە هەشتەمین رۆژی مانگرتنەکەیەوە بەرو خراپی دەروات، بە فەرمانی بەرپرسانی بەندیخانەکە لە بەندی نۆوە بۆ ژووری تاکەکەسی گواستراوەتەوە.\nرۆژی دووشەمەی پێشوو حوسێن محەمەدیان بە هۆی دابەزینی فشاری خوێن بۆ نەخۆشخانەی بەندیخانەکە دەگواسترێتەوە و لەوێ چاوی بە داواکاری گشتی تەورێز دەکەوێت. داواکاری گشتی تەورێز داوای لێکردووە کۆتایی بە مانگرتنەکەی بێنێت بۆ ئەوەی داواکارییەکانی تاوتوێ بکرێن. بەڵام ئەم بەندکراوە سوور بووە لەسەر ئەوەی درێژە بە مانگرتنەکەی دەدات.\nحوسێن محەمەدیان سالی ١٣٨٣ی هەتاوی/ ٢٠٠٤ لەگەڵ هاوڵاتییەکی دیکە بە ناوی ئیسماعیل موستەخدیم بە تۆمەتی کوشتنی بە ئەنقەست لە شاری تەورێز دەستبەسەر کرا و به سێداره‌دان یان قەساس سزا درا.\nبنەماڵەی ئەم دوو به‌ندکراوه لە ساڵانی رابردوودا نەیانتوانیوە بنەماڵەی کوژراوەکە رازی بکەن تا سزای سێداره‌دانه‌كه هەڵبوشێننەوە و لێیان خۆش بن، هەر بۆیە ئەم دۆخە تا ئێستا بەردەوامە.\nلەم ماوەیەشدا ئیسماعیل موستەخدم توشی نەخۆشی شێرپەنجە بووە. دەگوترێت ئەم به‌ندكراوه لە کاتی وەرگرتنی چارەسەرە شیمیاییەکان ویستوویەتی لە به‌ندیخانه رابکات بەڵام نەیتوانیوە و بەم هۆیەشەوە پرۆسەی چارەسەرکردنەکەی وەستێنراوە.\nبه‌ندكراوی مه‌حكوم به ئێعدامبه‌ندیخانه‌ی ناوه‌ندی ته‌ورێزحوسێن محەمەدیان


د.دیلمان ئازاد: خەڵک هەبووە باوەڕی بە ڕاپۆرتی ئێمە نەکردووە و کچەکەی کوشتووە! – تۆڕی میدیایی خەڵک\nد.دیلمان ئازاد: خەڵک هەبووە باوەڕی بە ڕاپۆرتی ئێمە نەکردووە و کچەکەی کوشتووە!\n2020/12/12 - 6:01 PM\nد.دیلمان ئازاد حەسەن پزیشکی دادوەرى لە شاری هەولێر ئاماژە بەوە دەکات کە خەڵک هەبووە باوەڕی بە ڕاپۆرتی ئەوان نەکردووە و لەسەر نەمانی پەردەی کچێنی، کچەکەی کوشتووە.\nد.دیلمان ئازاد دەڵێت”کاریگەرترین کەیس بەلامەوە کچێکى هەرزەکار بووە کە بۆ پشکنینى پەردەى کچێنى براوەتە پزیشکى دادوەرى و دەرکەوتووە کە کێشەى نییە”\nد.دیلمان دەڵێت”بەڵام دواى هەفتەیەک کە ئێشکگر بووم تەرمەکەیان بۆ هێناین کە کوشتبویان و باوەڕیان بە راپۆرتەکەى ئێمە نەکردبوو”.\n20 خوله‌ك قاچی كرده ئه‌م گیراوه‌یه‌وه‌و كێشه گه‌وره‌كه‌ی چاره‌سه‌ر بوو


مانگی پیرۆزی ڕه‌مه‌زان؛ مانگی میوانیی خودا - SAHAR KURDISH (Sorani)\nمانگی پیرۆزی ڕه‌مه‌زان؛ مانگی میوانیی خودا\nئادار 16, 2018 22:20 Asia/Tehran\nمیوانییه‌ک که میوانداره‌که‌ی خودا و تۆ میوانی\nمیوانییه‌ک که میوانداره‌که‌ی خودا و تۆ میوانی و بانگهێتشتکاره‌که‌ی قورئان و راگه‌یه‌نه‌ره‌که‌ی پێغه‌مبه‌ری خۆشه‌یست(د.خ)ه چه‌نده مه‌زن و چه‌ند به شکۆیه...\nسوپاس بۆ خوداوه‌ند که هه‌مدیسان شانازیی پێداین بۆوه‌ی له‌و مانگه‌دا ببینه میوانیی سه‌ر له‌نوێ و له کاتی پارشێواندا بینه‌ری نزیک بوونه‌وه‌ی زه‌وی له ئاسمان بین و چێژ به‌رین له‌و هه‌موو جوانیی و نێعمه‌ته...\nئه‌ی خه‌ڵکینه! مانگی خودا به‌و هه‌موو به‌ره‌که‌ت و ره‌حمه‌ت و لێبورده‌ییه‌وه رووی له ئێمه کردووه. مانگێک که له لای خوداوه‌ند، باشترینی مانگه‌کانه و رۆژکانیشی باشترین رۆژه‌کان و شه‌و و ده‌م و ساته‌کانی باشترین کاته‌کانه.\nکه وایه به‌د‌به‌خه‌ت و رووڕه‌ش ئه‌و که‌سه‌یه له‌و مانگه پیرۆزه‌دا له مه‌غفه‌ره‌تی خودا بێبه‌ری بێ. له‌و مانگه‌دا به برسایه‌تیی و تینویه‌تیی خۆمان، برسایه‌تی و تینویه‌تیی رۆژی قیامه‌ت وه‌بیر بێنینه‌وه و یارمه‌تیی هه‌ژاران و لێقه‌وماوان بده‌ین.\nمانگێک که له‌ودا ئێمه بانگهێشتی میوانيی خوادوه‌ند کراوین و هه‌ناسه‌کانمان سه‌وابی زیکر و حه‌مدی خودای هه‌یه و خه‌وه‌که‌مان عیباده‌ته و کرده‌وه‌کانمان قه‌بوڵکراو و دۆعاکانمان موسته‌جاب ده‌بێ. که‌وایه به دڵ و نیه‌تیکی پاکه‌وه داوا له په‌روه‌ردگاری خۆمان بکه‌ین که ته‌وفیقی رۆژوو گرتن له‌و مانگه‌دا و ته‌لاوه‌تی قورئانی پیرۆزمان پێ عه‌تا بکا.\nله کاتی نوێژ، ده‌ستمان رووه‌و ئاسمان بۆ دۆعا به‌رز بکه‌ینه‌وه، له‌به‌ر ئه‌وه‌ی که کاتی نوێژ باشترین ساته‌کانه و له‌و کاته‌دا، حه‌ق ته‌عالا به چاوی ره‌حمه‌ته‌وه ده‌روانێته به‌نده‌کانی خۆی و ئه‌گه‌ر موناجات و رازو نیازی له‌گه‌ڵا بکه‌ين، وه‌ڵاممان ده‌داته‌وه و ئه‌گه‌ر هه‌رای لێبکه‌ين له‌به‌یک ده‌بيسين و ئه‌گه‌ر داواکارییه‌کمان هه‌بێ عه‌تای ده‌کا و ئه‌گه‌ر ده‌سته‌و داوێنی بين ئیجابه‌ت و دۆعاکانیشمان موسته‌جاب ده‌کا.\nهه‌ر که‌س له‌ومانگه‌دا ئایه‌تێک له قورئان ته‌لاوه‌ت بکا، پاداشتي ئه‌و که‌سه‌ی هه‌یه که له مانگه‌کانی دیکه‌دا قورئان خه‌تم بکا. خودایه تاقه‌ت و توانامان ده‌یه بۆوه‌ی بتوانین که‌ڵک له‌و لوتف و که‌ره‌مه وه‌رگرین.\nخودایه له‌و گوناهانه‌ی وا پێش به ده‌نگمان ده‌گری و دۆعاکانمانی حه‌بس گردووه خۆش به، گوێت له هاوارمان بێ که ده‌ڵێین؛ الهی و ربی من لی غیرک\nمانگی موباره‌کی ره‌مه‌زان له سه‌رجه‌م رۆژووانان پیرۆز بێت.\nمه‌زنایه‌تیی شه‌وی قه‌در\nشنەی ئەوین - تایبەتی جێژنی پیرۆزی ره‌مه‌زان\nخوانی ڕەحمەت - 31


ژنێکی تەمەن ١٧ ساڵ لەژێر ناوی "پاراستنی نامووس" کوژرا\nزایینی: ٠٥-٠٥-٢٠١٢ - هەتاوی: ١٣٩١/٠٢/١٦ - ١١:٤٩ تاران قه‌باره‌ی فۆنت:\nکوردستان میدیا: ژنێکی تەمەن ١٧ ساڵ لەلایەن بنەماڵەی شووەکەیەوە بە شێوەیەکی وەحشیانە لە ناوچەی لەیلاخ کوژرا.\nبەپێی هەواڵی گەیشتوو بە ماڵپەڕی کوردستان میدیا، رێکەوتی ١١ی بانەمەڕی ١٣٩١ی هەتاوی، ژنێکی "تەمەن ١٧ ساڵ"، بەناوی "سارا ئەحمەدیان" لەژێر ناوی "پاراستنی نامووس"، لەلایەن هاوسەر و خەسووکەیەوە بە شێوەیەکی هۆڤانە (وەحشیانە) کوژراوە.\nئەم رووداوە لە گوندی "حەواجۆ"ی سەربە ناوچەی "لەیلاخ" لە نزیک شاری "دێولان" رووی داوە.\nسارا پێشتر لەمەڕ هەڵسوکەوتی نەشیاوی شووەکەی، ماوەیەک لە ماڵی بابی بووە و پاش ئەوەی کە لەلایەن بنەماڵەی شووەکەیەوە بردراوەتەوە، کوژراوە.\nبەگوێرەی شایەتحاڵانی رووداوەکە بە ئاسن سەر و سیمای ناوبراو تێکشکێنراوە و شوێنی شکان بە جەستەیەوە دیار بووە.\nهاوسەری سارا بەناوی "پ" و کارمەندی موخابراتی شاری قوروە، پاش ئەم رووداوە بە دانانی بارمتە لە زیندان هاتۆتە دەرەوە.


یەكێتی نیشتمانی كوردستان نیازى خۆى ئاشکراکرد بۆ زیندووکردنەوەى سەرکردایەتى هاوبەش لەگەڵ گۆڕان، بەپێی رێککەوتنى دەباشان کە چوار ساڵ لەمەوبەر لەنێوانیان واژۆکرا.\nسەرۆكایەتی یەكێتی لە پەیامێکدا بەبۆنەى ساڵیادی كۆچی دوایی نەوشیروان مستەفاوە ڕایگەیاند، "كوردستان لە هەمووكات زیاتر پێویستی بە سیاسەتی حەكیمانەی مام جەلال و راشكاویی كاك نەوشیروانە و جێگەی خاڵیی ئەم دوو هاوڕێیەی خەبات، بە روونی لە تانوپۆی كوردەواریدا هەستی پێدەكریت".\nئاماژەى بەوەشکردووە "لە یادمانە دوا هەنگاوی سیاسیی مام جەلال و كاك نەوشیروان، كاركردن بووە بۆ دروستكردنی سەركردایەتیی هاوبەشی یەكێتی و گۆڕان. ئەمڕۆ ئێمە درێژەدان بەو هەنگاوه، بە ئەركێكی سەرەكی خۆمان دەزانین و خەباتی بۆ دەكەین".\nجەختکردنەوەى یەکێتى لەکارکردن بەو ئاڕاستەیە دواى ئاسایی بوونەوەى پەیوەندیەکانى یەکێتى و گۆڕان و هاوهەڵوێستیان دێت لەچەند پرسێکدا لەناویاندا پرسی لامەکەزیەت.\nیەکێتى و گۆڕان ساڵى 2016 و دواى واژۆکردنى رێککەوتنى سیاسی نێوانیان سەرکردایەتییەکى هاوبەشیان دروستکرد، کە ئەندامەکانى لە بەرپرسە باڵاکانى هەردوولا پێکهاتبوون، بەڵام دواى ساڵێک رێککەوتنەکە هەڵپەسێردراو سەرکردایەتییەکەش هەڵوەشایەوە و هەردولا یەکتریان بە پێشێلکردنى تۆمەتبارکرد.\nدواى رووداوى تەقەکردن لە مەکۆى سەرەکى گۆڕان لە سلێمانى لەساڵى 2018، پەیوەندییەکانى گۆڕان و یەکێتى ئاڵۆزتر بوون. بەڵام دواى ئەنجامدانى کۆنگرەى چوارەمى یەکێتى لەکۆتایی ساڵى ڕابردوودا هەنگاوەکان بۆ نزیکبوونەوەى هەردولا دەستپێکرد و لەدوو هەفتەى ڕابردوودا دووجار کۆبوونەوە.\nشەممەى ڕابردوو دەرباز محەمەد، ئەندامى خانەى ڕاپەڕاندنى بزوتنەوەى گۆڕان لە هەژمارى فەرمى خۆى لە فەیسبوک ئاماژەى بەوەکرد "ئێستا قۆناغێکی نوێیە، پاش ژانێکی زۆر سەخت، گۆڕان لاپەڕەیەکی نوێی ھەڵداوەتەوە، لاپەڕەیەک کە بەرژەوەندی خەڵک ناونیشانەکەیەتی، یەکێتی ھەمان نیازی ھەیە، بەوردی چاوەڕوانی وەرگێڕانی نیەتەکانین بۆ کردار، کرداری سەرەکیش لای یەکێتیە".\nجگە لە پرسی لامەرکەزیەت، ئەو دوو حزبە لەچەند پرسێکى دیکەدا هاوهەڵوێستن، لەکۆبوونەوەى حەوتى ئەم مانگەى پەرلەماندا کە تێیدا متمانە لە پەرلەمانتار سۆران عومەر وەرگیرایەوە، لەگەڵ پێنج فراکسیۆنى دیکە هاوهەڵوێست بوون و کۆبوونەوەکەیان بایکۆتکرد.


شۆڕشی ئێران وه‌ک تاقیگه‌یه‌ک بۆ فه‌لسه‌فه‌که‌ی میشێل فۆکۆ – كولتور مه‌گه‌زین\nهه‌موو که‌ره‌سته‌یه‌ک لە ئێرانی ساڵی ١٩٧٨ دا له پێشده‌ست بوو بۆ سه‌ر هه‌ڵدانێک یان شۆڕشێک، بۆ ڕووخانی رژمیک کە ڕژێمی شای ئێران بوو . ئیدی بیرکردنەوە لە یەکێکی خاوه‌ن بیر، لە تاکێکی جەنگاوەر، کۆمه‌ڵگەیه‌کی ڕێکخراو و سوستماتیک، ئه‌و دۆزه بوو که ئه‌و زەمەنە بیری میشیل فۆکۆی فەیلەسوفی داگیر کردبوو، سه‌ره‌تای سه‌رهه‌ڵدانه‌که له دژی شا‌ه، پاشان گه‌ڕانه‌وه‌ی خومه‌ینی ساڵی ١٩٧٩ ئەو رووداوانە بون کەفۆکۆ بەووردی جاودێری دەکردن.\nدیارە بیری فۆکۆ لە به‌رامبه‌ر ئیسلامی سیاسی و چۆنیه‌تی ڕه‌فتار کردن له‌گه‌ڵیدا، وانەیەکە که پێویسته ئه‌مڕۆ خوێندنه‌وه‌ی بۆ بکرێت، به تایبه‌تی به‌راورد کردن له نێوان لایه‌نگرانی خومه‌ینی و ئیسلامی فوندەمینتاڵدا (ئوسولیه‌کاندا)، دیارە له زۆر ڕووه‌وه له یه‌ک ده‌چن، به‌تایبه‌تی دروشمی یەکگرتوویان، که ئەویش مردنە له پێناو ڕژێمێکی ئیسلامیدا، یان خه‌وبینین به گه‌ڕانه‌وه بۆ مۆدێڵی سه‌ره‌تاکانی دروستبوونی دینی ئیسلام و دەوڵەتی فەقێ و خەلافەت. ئەو پرسیارەی لێرەدا دەکرێت ئەوەیە: ئایا بۆ فۆکۆ ئه‌م کاره ڕۆژنامه‌وانیه‌ی کە لەژێر ناوی (ڕێپۆرتاژی ئیدیاکان)دا دەست بە کاربوو، ده‌رچوونێک نه‌بوو له پیشەی خۆی وه‌کو فه‌یله‌سوفێک؟!\nچونکه به بڕوای فۆکۆ فه‌یله‌سۆفی و ڕۆژنامه‌وانی ئەرکێکی هاوبه‌شن، که هه‌ردووکیان خه‌ریکن به ڕۆژ و ژیانی رۆژانە و پرسیار ده‌که‌ن له‌سه‌ر ئەوەی که ئێمه کێین!، به جیاوازی له‌گه‌ڵ پۆستمۆدێرنیستەکان ، (میشێل فۆکۆ) پێیوایه که زۆرێک له بیرۆکه بوونیان هه‌یه، که ئه‌و بیرۆکانه جیهانی ئێمه ده‌ستنیشان ده‌که‌ن و ئیدێنتێتی و شوناسی ئەمرۆمانن.\nفۆکۆ لەم پرۆژەیەیدا(ڕیپۆرتاژی ئایدیاکان)٠لەو بڕوایەدا بوو، کەئه‌و بیرۆکانه(ئایدیه) که له کتێبه‌کاندا نادۆزرێنه‌وه، ده‌بێت له‌سه‌ر جاده‌کان بۆیان بگه‌ڕێین‌و بۆ ده‌ستکه‌وتنیان پێویسته تێکڵاوی خه‌ڵک ببین و بزانین رۆژانە ژیان چۆن دەگوزەرێت!.\nهه‌ر فه‌یله‌سۆفێک که پرسیاری هه‌یه له‌سه‌ر ئیدینتیتایدی(شوناس) ئێمه له‌مڕۆدا، بۆ وه‌رگرتنه‌وه‌ی وه‌ڵام پێویسته گه‌ڕانێکی ڕۆژنامه‌وانی ده‌ست پێبکات، بۆئه‌وه‌ی بیرۆکه‌کان بدۆزێتەوە لای خه‌ڵکی‌و ڕاسته‌وخۆ خۆی گوێ بیستیان بێت، هه‌ر وه‌کو چۆن فۆکۆ ئه‌م کارەی ناونا بیرۆکه‌ی ڕۆژنامه‌وانی(ئایدیه ژۆڕناڵستیک)، هه‌ر وه‌کو چۆن فۆکۆ خۆی له ژێر ئه‌م ناونیشانه‌دا له کاتی سه‌ر هه‌ڵدانه‌کاندا، لە کاتی شۆڕشی ئێراندا له ئۆکتۆبه‌ری ساڵی ١٩٧٨دا سه‌ردانی ئێرانی کرد.\nفۆکۆ ده‌ڵێت: (ئه‌وکاتانه‌ی که له ئێران بووم وشه‌ی شۆڕش یه‌کجار به‌رگوێم نه‌که‌وت، به‌ڵام چوارجار له پێنج جاران خه‌ڵکی وه‌ڵامی منیان ده‌دایه‌وه که ده‌سه‌ڵاتێکی ئیسلامیان ده‌وێت، ئه‌وه داوای ئه‌و که‌سانه‌بوون که قسه‌م له‌گه‌ڵ ده‌کردن له شه‌قامه‌کانی تاران‌و قوم، کاتێک لێم پرسین بۆچی ده‌سه‌لاتی ئیسلامیتان ده‌وێت؟ یه‌کێک له وه‌ڵامدا گووتی، کاتێک له شاری فیردۆس بومه‌له‌رزه‌بوو هه‌موو شاره‌که‌ی وێران کرد، پاشان به بیرۆکه‌و پێشڕه‌یی ئیمامێک له ته‌نیشتی شاره وێرانه‌که‌وه، شارێکی نوێیان دروست کرده‌وه بۆ خه‌ڵکی لێقه‌وماوی شاره‌که، ئه‌وه‌یه ئیسلام، هه‌ر وه‌کو چۆن قسه‌که‌ره‌که ده‌یگووت، ئه‌و خه‌ڵکه خه‌ویان به‌وه‌وه ده‌بینی که ده‌یان ووت، ڕژێمێکی ئیسلامی).\nلەساڵی ١٩٧٨ فۆکۆ له ڕۆژنامه‌یه‌کی ئیتاڵیدا به‌ناوی (کۆریێره دیلا سێرا)دا، که په‌رۆشیه‌ک به بابه‌ته‌که‌یه‌وه دیاربوو بۆ هه‌ڵسه‌نگاندن‌و تێگه‌یشتن له که‌ره‌سه‌ی ئه‌م سه‌رهه‌ڵدانه له ئێران، کاری کردو بیرۆکەی (ڕۆژنامونسی ئایدیاکان) ی خستە ڕوو. له یه‌که‌م به‌شدا به ناونیشانی ( جیهانی جیاواز و فۆکۆ)، ده‌ستنیشانی چه‌ند خاڵێکی پێک گه‌شتنه‌وه‌ی کردووه له نێوان بیرۆکه‌ی خۆیی‌و ڕوداوه‌کانی ئه‌وکاته‌ی ئێراندا. دیارە ئه‌و زەمەنە شای ئێران هه‌وڵیده‌دا له ئێراندا کۆمه‌ڵگەیه‌کی لیبراڵی پێشکه‌وتوو ڕێک بخات، له سه‌ر بناغه‌ی ڕۆشنایی ئیدیاڵدا، که سه‌ربه‌ستی تێدا بدات به تاکی ناو کۆمه‌ڵگه‌ی ئێرانی! (کورته‌ی ناوه‌ڕۆکی پڕوپاگه‌نده‌و سیاسه‌تی شاه که وایده‌گرێته‌وه)، به‌ڵام پاش ڕوخانی شا و هاتنی خومه‌ینی بینرا که چۆن زۆرینه‌ی تاکی ئێرانی بوون به پارچه‌یه‌ک ڕق به‌رانبه‌ر مۆدێرنه، ئه‌وپه‌ڕی دوودڵ بوون له به‌رامبه‌ر ڕێکخستنه‌وه‌ی کۆمه‌ڵگایه‌کی ماتریاڵستی مۆدێرندا، ڕقیان لەبه‌رامبه‌ر جیهانی نوێی لیبراڵی ڕاستڕه‌و، که زۆر خێرا دڵخوازبوون به هێزی تاکێک که ژیانی ئه‌وان ڕێکده‌خات بۆ سه‌رکێشی کردن و گه‌ڕاندنه‌وه‌ی ئه‌وان بۆ ڕه‌چه‌ڵه‌ک و ئه‌سڵی کۆنی خۆیان کە ئیسلامە.\n(میشێل فۆکۆ) بینی که چۆن ئه‌و ڕۆشنایه‌ی له ڕۆژئاوای ئه‌وروپاو ئه‌وکات له که‌مێک له ئێران ڕه‌گیان داکوتابوو، له (تاران) له چاوتروکانێکدا له ڕه‌گ‌و ڕیشه‌وه ده‌رهێنرا، گۆڕا به کلتوورێک که نه‌ک ته‌نها ڕه‌خنه‌گره له‌به‌رده‌م مۆدێرنزمی ئیندیڤیدوالیزمی ڕۆژئاوادا، به‌ڵکو دژایە‌تی دەکات و ده‌یه‌وێت یاساغی بکات.\nبه‌رده‌وامیدان به‌و سه‌رهه‌ڵدانه و ئاماده‌یی تاکی ئێرانی بۆ خۆبه‌ختکردن و قبووڵکردنی ئازار، له‌پێناو خه‌ونه‌کانیاندا، فۆکۆ و چه‌ندین له ڕۆشنگه‌رانی تری له ئه‌وروپا و جیهان سەرسامکرد، بیریان وابوو که کولتورو نەریتی شیعه له ئێراندا، کلتوریکی باڵادەستە. بۆ نمونه، له مانگی موحه‌ڕه‌مدا ده‌بینرێت که چۆن به‌کۆمه‌ڵ هەموو شیعە ئاماده‌ییان هه‌یه‌و به‌شداری ده‌که‌ن، ده‌توانین ئه‌و ئامادەگیە بخه‌مڵێنین به زیاتر له سه‌دا هه‌شتای دانیشتوانی ئه‌و وڵاته، که به‌شدار ده‌بن له به کۆمه‌ڵ گریان و به‌کۆمه‌ڵ ئازار چه‌شتن‌و به کۆمه‌ڵ خوێن بینین و له‌یه‌ک کاتیشدا دێنه‌سه‌ر یه‌ک پۆدیۆم و بۆ ڕوانین و ته‌رکیزکردن له یه‌ک خاڵ‌و لەیه‌ک پاشه‌ڕۆژ!. زۆرینه‌ی هێزی سه‌رهه‌ڵدان و شۆڕشی ئێران لێره‌وه سه‌رچاوه‌ی هەڵگرتبوو، هه‌رچه‌نده له ساڵی ١٩٧٨دا، پێش ڕوخانی شا و گه‌ڕانه‌وه‌ی خومه‌ینی، فۆکۆ له گوتارێکیدا ئاماژەی به‌وه‌دا، که ئه‌م سه‌ر هه‌ڵدانه گه‌مه‌یه‌كی دینداره‌کان نییه له ئێراندا بۆ ئه‌وه‌ی پاشان خۆیان ده‌سه‌ڵات بگرنه ده‌ست و تاکڕه‌وی خۆیان بسه‌پێنن له سیاسه‌تی وڵاتدا، هه‌ر له‌م وتاره‌دا فۆکۆ خومه‌ینی ناوده‌نێت (سۆپه‌ر پریسته‌ر/ سوپەر قەشە)، فۆکۆ سه‌رسام بوو به‌وه‌ی که چۆن خومه‌ینی به بانگێک، بەبانگەوازێک ، هه‌زاران که‌س ده‌ڕژێنێته سه‌ر جاده‌کانی تاران و وته‌کانی ئه‌و ده‌که‌نه دروشمی خۆیان. فۆکۆ ده‌یزانی له‌و ڕۆژانه‌دا له تاران و بگره له شاره‌کانی تری ئێراندا، چه‌ندین پارتی چه‌پی به‌توانا بوونیان هه‌بوو، که ده‌یان توانی کاریگه‌ریان هه‌بێت له‌سه‌ر ته‌واوی پرۆسێسی شۆڕشه‌که و ته‌نانه‌ت له‌سه‌ر که‌مینه‌یه‌ک له دینداره شیعیه‌کانیش! .ئه‌وکات یه‌کێک له سه‌رکرده دینیه‌کان (ئایه‌توڵا سه‌عید محه‌مه‌د کازم) له لێدوانێکیدا ده‌ڵێت: (ئێمه به هیچ شێوه‌یه‌ک به‌نیاز نین وڵاتێکی ئیسلامی له ئێران دابمه‌زرێنین.) له‌م خاڵه‌دا فۆکۆ ده‌بوایه وانەی له (نیتچه) وه‌ربگرتایه که پێش ئه‌و باسی له سه‌رکرده دینیه‌کان کردبوو، به بیری نیتچه ئه‌وان جێگای باوه‌ڕنین!\nلێره‌دا ده‌رده‌که‌وێت که فۆکۆ له فه‌لسه‌فه‌که‌یدا، به‌تایبه‌تی به‌رامبه‌ر ئه‌م سه‌رهه‌ڵدانه له ئێران، سیاسه‌تی مفاهیم و چەمکەکان سه‌رنجی ڕانه‌کێشاوه، ئه‌و شۆڕشی ئێرانیه‌کانی وه‌کو تاقیگه‌یه‌ک ده‌بینی بۆ تێگه‌یشتن له ئیندیڤیندواڵ له ڕۆژهه‌لاتی ناوه‌ڕاستدا.\nفۆکۆ له لێدوانێکیدا له‌گه‌ڵ نوسه‌رێکی ئێرانیدا(باقر پارهام) به به‌راورد کردنێک بۆ شۆڕش له ئێراندا ده‌ڵێت: (ئه‌وروپا دوو شۆڕشی دڵته‌زێنی به‌خۆیه‌وه دیوه، یه‌که‌میان سه‌رهه‌ڵدانی لیبراڵییه‌ته له سه‌ده‌ی هه‌ژده‌دا، که نه‌وه له دوای نه‌وه‌یان په‌روه‌رده‌کرد، له ده‌ره‌وه‌ی خۆیان بۆ ئازادیه‌کانیان بگه‌ڕێن. دووهەمیان سه‌رهه‌ڵدانی سۆسیالسته‌کان له سه‌ده‌ی بیسته‌مدا، له ئه‌نجامدا دامه‌زراندنی سیسته‌مێکی کاپیتاڵیست بوو له‌بەرامبەر ده‌سه‌ڵاتێکی کۆمه‌نیستی دڕنده‌دا، ئێستاش من پێم وایه کاتی فه‌لسه‌فه‌یه‌کی نوێ‌و شۆڕشێکی نوێیه!)\nهه‌رچه‌نده له زۆرینه‌ی زانکۆکانی دنیادا ڕه‌خنه له‌م بیره‌ی فۆکۆ گیرا، من لەم نوسینەدا ڕه‌خنه‌کان له‌م چه‌ند دێڕه‌دا کورتدەکه‌مه‌وه بەوەی، ئه‌وه‌ی لێره‌دا جێگەی به‌راورد کردن نییه شۆڕش له ئێران له‌گه‌ڵ شۆڕشه‌کانی ڕۆژئاوادا چونکه ڕێکخستنی جۆری په‌یوه‌ندی تاکه‌کان له ئێران و به‌رز ڕاگرتنی سه‌رکرده و به پیرۆز کردنیان، تا ئاستێک که بیریان و گوتاریان کاریگه‌ری ته‌واویان ده‌بێت له سه‌ر بیرو باوه‌ڕی گشتی، که له ژێر سێبه‌ری ئه‌و پیرۆزیه‌دا ئه‌وه‌نده به‌هێز ده‌بن ده‌توانن ده‌سه‌ڵات بۆ خۆیان زه‌وت بکه‌ن، ئه‌مه مۆدێڵی سیاسه‌تی ڕۆژئاوا نییه نه‌وه‌ک شێواز‌و نه‌وه‌ک ناوه‌رۆک.\nله فێبریوه‌ری ساڵی ١٩٧٩ دا سه‌رهه‌ڵدان گه‌یشته به‌رزترین ئاستی، خومه‌ینی گه‌ڕایه‌وه بۆ ئێران، پاشان کۆمه‌کی زۆرینه‌ی له ئێران به‌ده‌ست هێنا بوو بە پێشه‌وای شۆڕشه‌که‌و له چه‌ند مانگێکدا بوو به نمونه‌ی سه‌رۆکێکی دینی . ئه‌وکاتە فۆکۆ له لێدوانێکیدا ئاماژە به‌وه‌ده‌دات که ئه‌م شۆڕشه‌یان (ئاسۆ گۆڕینه) که‌وه‌ک چۆن فۆکۆ ناوی ده‌نێت، که ئێرانییه‌کان هه‌وڵیاندا له ده‌ست شا ڕزگاریان بێت ئه‌وا ڕزگاریان بوو، به‌ڵام تاک له ووڵاتی ئێراندا ده‌بێت هه‌وڵی ئه‌وه‌بده‌ن که خۆیان بگۆڕن و خۆیان بدۆزنه‌وه بۆ ئه‌وه‌ی له کاتێکی وا گرنگدا خاوه‌نی پرنسیبێکی جێگیر و کاراکته‌رێکی نه‌گۆڕبن له‌ناو خۆیاندا وه‌کو تاک، بۆ ئه‌وه‌ی ئه‌وه‌نده توانایان هه‌بێت تاکی ئێرانی لە ڕوانگه‌ی بیر‌وبۆچوونیانه‌وه هه‌موو تاکێک خۆی ده‌ستنیشانی گۆڕینی ئاسۆ‌ی خۆی بکات نه‌وه‌ک له ده‌ره‌وه‌ی خۆی بێت‌و بۆ ئه‌و بڕیاره‌کان خوازراو بن.\nهه‌رچه‌نده لێدوانه‌کانی فۆکۆ پێش سه‌رهه‌ڵدانه‌که‌و پاشان دوای ڕوخانی شا و گه‌ڕانه‌وه‌ی خومه‌ینی، ته‌واوکه‌ری یه‌ک نه‌بوون و بازنه‌یه‌کیان دروست نه‌کرد، به‌ڵام زۆرینه‌ی ڕۆشنبیرانی ئه‌وکات پێیان وابوو، که ده‌قاوده‌ق دێته‌وه له‌گه‌ڵ لێدوان‌و فه‌لسه‌که‌ی فۆکۆدا. لە سه‌رانسه‌ری جیهاندا ئه‌وکات ئه‌م پرسیاره ده‌کرا: ئایا شۆڕشی ئێران شکستی هێنا؟ بەبیری فۆکۆ وەڵامەکە ئاوەهایە: کە ئێمه له کاتێکدا ده‌توانین بڵێین ئه‌و شۆڕشه شکستی هێنا، که ئه‌و شۆڕشه چه‌ند به‌ره‌یی نه‌بوایه و شۆڕشه‌که ئاسۆیه‌کی ده‌ستنیشانکراوی هه‌بوایه!، ئێستا له ئێراندا گۆڕانکاری ڕویان داوه، به‌ڵام به‌ره‌و چی ئامانجێک و چی ڕێڕەوێک ؟، به دڵنیاییه‌وه به‌ره‌و گۆڕینی ده‌سه‌ڵات به که‌سانی دیکە.\nپرسیاری فۆکۆ خۆی له به‌رامبه‌ر ئه‌م شۆڕشه‌دا ئه‌وه‌بوو: که ئه‌خلاقیه‌تی ئیندیفیدواڵ (تاک) چ جێگایه‌کی بدرێتێ و چۆن باسی لێوه بکرێت؟\nدیارە جوڵانه‌وه‌ی ژێره‌وه‌ی، با بڵێین گروپه بچوکه‌کانی ناو ئه‌م سه‌رهه‌ڵدانه زۆر گرنگ بوو، که له سه‌ره‌تاوه ده‌نگیان له په‌ره‌سه‌ندندا بوو، به‌ڵام زۆر خێرا ئایه‌توڵاکان توانیان زۆرینه‌یی سه‌رنجی خه‌ڵکی ئێران و جیهان بۆ خۆیان زه‌وت بکه‌ن، هه‌رچه‌نده ئه‌وکات زۆرینه‌ی ئێرانییه‌کان سه‌رسام بوون به یۆتۆبیای (خه‌ونی مرۆڤێکی نوێخواز)، یان به سیسته‌مێکی سۆشیال و دنیایه‌کی ئیدیاڵ، هه‌روه‌کو چۆن زۆرینه‌ی سه‌رهه‌ڵدانه‌کان له ئه‌وروپا ڕێکخرابوون له سه‌ری ئه‌و گروپ و پارته بچوکانه‌ش هه‌مان گوتاریان ده‌گوته‌وه، به‌ڵام چه‌ندێک گرنگه که تاک له بواری پراکتیکدا پڕه‌نسیپی خۆی ون نه‌کات، وه‌کو چۆن که له ئێران بینرا، که زۆرێک له لایه‌نگران و ئه‌ندامانی ئه‌م پارت و گروپانه چوونه ژێر سێبه‌ری وتاری ئایه‌توڵاکانه‌وه، به‌ڵام به پێچه‌وانه‌وه له دنیای پێشکه‌وتووی ڕۆژئاوادا به بیری (فۆکۆ) تاک و ئیندیڤیدوال، کاراکته‌ری جێگیرە و پڕه‌نسیبی هەمیشەیی ڕێبه‌رییه‌تی، که ئاستی بیرکردنه‌وه‌ی وه‌کو ڕه‌گێک بۆی بڕیارده‌رە، ئیتر هه‌ر ڕوداوێک یان بیرۆکه‌یه‌کی ده‌ره‌کی ئاماده‌یی هه‌بێت. ئه‌مه‌ش له‌و بابه‌ته‌ی فۆکۆدا دێت به ناونیشانی (خزمه‌تی خۆتبکه) ئه‌و بابه‌ته‌یه که (فۆکۆ) له ڕوانگه‌ی ڕوداوه‌کانی ئێران و کاردانه‌وه‌یی ئه‌و ئاسۆ گۆڕینه له‌سه‌ر تاک‌و هه‌ڵوێستی تاک له کۆمه‌ڵگایی ئێرانیدا نوسیویه‌تی، هه‌رچه‌نده ئه‌م کاره‌ی فۆکۆ به ته‌واو نه‌کراوه‌یی مایه‌وه تاکو ساڵی ١٩٨٤، که له‌م ساڵه‌دا فۆکۆ کۆچی دوایی کرد..\n• Corriere della sera.\n• Afary en Anderson – Book’s ( Foucault and Iranian Revolution).\nسه‌رچاوه: بابه‌تی گۆڤاری مه‌ده‌نیه‌ت ژماره ٣٢


هیچ رێکەوتنێک نەکراوە بۆ گەڕانەوەی هێزەکانی پێشمەرگە بۆ سنوری پارێزگای کەرکوک - پرس میدیا\nHome سڵایدشۆو كوردستان هه‌واڵ هیچ رێکەوتنێک نەکراوە بۆ گەڕانەوەی هێزەکانی پێشمەرگە بۆ سنوری پارێزگای کەرکوک\nهیچ رێکەوتنێک نەکراوە بۆ گەڕانەوەی هێزەکانی پێشمەرگە بۆ سنوری پارێزگای کەرکوک\nپرس میدیا 7/07/2020 10:25:00 am سڵایدشۆو, كوردستان, هه‌واڵ,\nوتەبێژی فەرماندەی گشتی هێزە چەکدارەکانی عێراق رایگەیاند، "چەند ناوەندێکی هاوبەش لە نێوان وەزارەتەکانی ناوخۆ و بەرگری لەگەڵ وەزارەتی پێشمەرگە دروستدەکرێت و ھیچ رێککەوتنێک نییە بۆ گەرانەوەی ھێزەکانی پێشمەرگە".\nیەحیا ڕەسوڵ وتەبێژی فەرماندەی گشتی ھێزە چەکدارەکانی عێراق رایگەیاند، "چەند ناوەندێکی هاوبەش لە نێوان وەزارەتەکانی ناوخۆ و بەرگری لەگەڵ وەزارەتی پێشمەرگە دروستدەکرێت، کار دەکەن لەسەر هەماهەنگی نێوان هێزەکان و پێدانی زانیاری بەیەکتر لەهەرسێ پارێزگای نەینەوا و دیالە وکەرکوک بۆ هەماهەنگی لەبارەی پاراستنی ئەو شوێنانەی داعش چالاکی تێدا دەکات، بەڵام هیچ هێزێکی پێشمەرگە ناگەڕێتەوە بۆ کەرکوک وشوێنەکانی دیکە".\nBy پرس میدیا at 7/07/2020 10:25:00 am


Home›وەرزش›جیهانی›ڤیدیۆ:یۆڤانتۆس بردنەوەی بە دەستهێناو رۆناڵدۆ ژمارە مێژوویەکەی بیکانی یەکسانکردەوە\nیۆڤانتۆس لە یاری ساسولۆ\nلە یارییەکانی هەفتەی 17ی خولی ئیتاڵیا، یانەی یۆڤانتۆس بردنەوەیەکی گرنگ و بە نرخی بە دەستهێناو توانی 3-1 لە یانەی ساسولۆ بباتەوەو رۆناڵدۆش بە تۆمارکردنی گۆڵێک، توانی گۆڵی ژمارە 759 لە مێژوودا بکات و ژمارەکەی جۆسێف بیکان یەکسان بکاتەوە.\nیاریەکە لە ناو یاریگای یۆڤانتۆس ئەنجامدرا، لە گێمی یەکەم هەردوو یانە لە گۆڵکردن سەرکەوتوو نەبوون و ئەو گێمە بە خاوێنی مایەوەو یانەی ساسولۆ ئۆبیانگی بە کارتی سوور کرایە دەرەوە، ئەمەش دەرفەتی زیاتری بە یانەی یۆڤانتۆس دا بۆ ئەوەی دەست بەسەر یاریەکە بگرێت.\nلە گێمی دووەم یانەی یۆڤانتۆس لە رێگەی دانێلۆی بەرگریکارەوە لە خولەکی 50 دەستپێشخەری کردوو توانی گۆڵی یەکەم تۆماربکات.\nدواتر یانەی ساسولۆ لە خولەکی 58 توانی گۆڵی یەکسانبوونەوە لە لایەن دیفرەی بکات و ئەنجامەکە راستبکاتەوە.\nبەڵام یۆڤانتۆس بە ئەنجامی یاریەکە رازی نەبوو، سووربوو لە بردنەوە، توانی لە خولەکەکانی 82 و 92 دوو گۆڵ لە لایەن رامزی و رۆناڵدۆ بکات و یاریەکە 3-1 بباتەوەو سوود لە یەکسانبوونی رۆما و ئینتەرمیلا ببینێت.\nخاڵەکانی خانمەپیرەکە لە پلەی چوارەمی ریزبەندی بووە 33 خاڵ لە 16 یاریداو رۆناڵدۆ گۆڵی ژمارە 15ی لەم وەرزەی سیرا ئای کردوو پێشەنگی گۆڵکارانە.\nفڕۆکەکانی رووسیا قافڵەیەک لە بارهەڵگری نەوتی تورکی دەکەنە ئامانج


عەبادی، پێش نەورۆز مووچەی سێ مانگی دوو وەزارەتی هەرێم دەنێرێت | متمانە\nعەبادی، پێش نەورۆز مووچەی سێ مانگی دوو وەزارەتی هەرێم دەنێرێت\nئەم بابەتە 91,891 جار خوێندراوەتەوە\nحكومەتی عێراق بەڵێنی ناردنی مووچەی فەرمانبەرانی وەزارەتەکانی پەروەردە و تەندروستی حکومەتی هەرێمی کوردستانی داوە، بۆ ئەو مەبەستەش وادەیەکی نوێی دیاریکردووە.\nمەسعود حەیدەر، پەرلەمانتاری بزووتنەوەی گۆڕان رایگەیاند، عەبادی لە کۆبوونەوەی سێ سەرۆکایەتییەکەدا بە نوێنەرانی کوردی راگەیاندووە، مووچەی سێ مانگی هەردوو وەزارەتی پەروەردە و تەندروستی لەبەردەستە و پێش ١٥ی ئازاری ٢٠١٨ دەینێرێت.\nحەیدەر عەبادی، سەرۆکوەزیرانی عێراق لەکۆبوونەوە و کۆنفراسە رۆژنامەوانییەکاندا چەندین جار بەڵێنیداوە مووچەی فەرمانبەرانی هەرێمی کوردستان بنێرێت و چەند جارێکیش هەمان بەڵێنی بە نوێنەرانی کورد لە بەغدا داوە، بەڵام تاوەکو ئێستا ئەو بەڵێنانەی جێبەجێنەکردووە.\nPrevious Postلێدوانی ئەڵمانیا لەسەر داواکەی تورکیا بۆ دەستگیرکردنی ساڵح موسلیم Next Postپێکهاتەی پێشبینیکراوی پاریس سانجێرمان و ریاڵ مەدرید